Na iKava ina iKaciwa ni Kuita e Ijipita | Nodra iVola ni Vuli iVolatabu na Gone\nWILIKA ENA VOSA Acholi Afrikaans Albanian Alur American Sign Language Amharic Angolan Sign Language Arabic Argentinean Sign Language Armenian Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Toba) Biak Bicol Bislama Boulou Brazilian Sign Language British Sign Language Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Cinyanja Croatian Cuban Sign Language Czech Dangme Danish Dayak Ngaju Dutch Ecuadorian Sign Language Edo Efik English Estonian Ewe Finnish Fon French Ga Galician Garifuna Georgian German German Sign Language Greek Guarani Gun Haitian Creole Hausa Herero Hiligaynon Hindi Hmong (White) Hungarian Iban Ibinda Igbo Iloko Indian Sign Language Indonesian Indonesian Sign Language Irish Isoko Italian Italian Sign Language Javanese Jula Kabiye Kabuverdianu Kachin Kannada Karen (S'gaw) Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Lomwe Low German Luganda Luo Luvale Macedonian Macua Madagascar Sign Language Malagasy Malay Malayalam Maltese Mam Marathi Marshallese Mauritian Creole Maya Mazatec (Huautla) Mexican Sign Language Miskito Mixe (North Central) Mixtec (Guerrero) Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Norwegian Nyaneka Nyungwe Nzema Okpe Oromo Ossetian Otetela Otomi (Mezquital Valley) Pangasinan Peruvian Sign Language Pidgin (Cameroon) Polish Polish Sign Language Ponapean Portuguese (Brazil) Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romanian Romany (Macedonia) Romany (Macedonia) Cyrillic Romany (Serbia) Runyankore Russian Russian Sign Language Rutoro Samoan Sangir Sango Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Sinhala Slovak Slovenian Spanish Spanish Sign Language Sranantongo Sunda Swahili Swati Swedish Swiss German Tagalog Tahitian Taiwanese Sign Language Tamil Tandroy Tankarana Tarascan Tatar Telugu Thai Tigrinya Tiv Tlapanec Tojolabal Tok Pisin Tongan Totonac Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Uzbek Uzbek (Roman) Valencian Venda Venezuelan Sign Language Vezo Vietnamese Waray-Waray Wayuunaiki Wolaita Xhosa Yoruba Zande Zapotec (Isthmus) Zapotec (Lachiguiri) Zimbabwe Sign Language Zulu vakaViti\nOno Tale na Kuita\nErau lai tukuna sara vei Fero o Mosese kei Eroni na ka e vinakata na Kalou: ‘Ke o sega ni sereki ira na noqu tamata, au na tala yani na lago dau gunu dra ena vanua.’ E qai curuma kece na nodra vale na kai Ijipita na qelenilago dau gunu dra, o ira na vutuniyau kei na dravudravua. E robota na vanua taucoko. Ia e sega na lago ena vanua o Koseni, na vanua era tiko kina na Isireli. Ni tekivu na ikava ni kuita, era vakaleqai ga na kai Ijipita. A vakamamasu o Fero: ‘Yalovinaka, kerei Jiova me kauta tani na lago. Sa rawa moni lako.’ Ia ni kauta tani ga o Jiova na lago, e veisau tale na lomana. Vakacava e bau vuli kina o Fero?\nE kaya o Jiova: ‘Ke sega ni sereki ira na noqu tamata o Fero, ena tauvimate qai mate na nodra manumanu na kai Ijipita.’ Ena siga e tarava, sa tekivu mate na manumanu. Ia e sega ni mate na nodra manumanu na Isireli. E yalodredre tiko ga o Fero, e sega ni vakarorogo.\nE qai kaya vei Mosese o Jiova me lesu vei Fero, me kaburaka i macawa na dravusa. E vuki na dravusa me pauta qai tauvi ira kece na kai Ijipita. E tutubu kina na bo e yagodra kei na nodra manumanu. Ia e bese tiko ga ni sereki ira na Isireli o Fero.\nE talai Mosese tale o Jiova me kaya vei Fero: ‘O sega tiko ga ni via sereki ira na noqu tamata? Nimataka ena tau na ucaqereqere.’ Ena siga tarava e vakavuna o Jiova na ucaqereqere, kurukuru, kei na bukawaqa. Se qai vakadua me yaco qo e Ijipita. A vakacacani na kau kei na iteitei, ia e sega ni yaco qori e Koseni. E kaya o Fero: ‘Kerei Jiova mada me tarova na ka qo! Au na qai sereki kemuni.’ Ia ni mudu ga na ucaqereqere kei na uca, e veisau tale na loma i Fero.\nE qai kaya o Mosese: ‘Ena kanilaka na vodre na kau e sega ni vakacacana na ucaqereqere.’ Era qai kanilaka na qelenivodre na kau kei na ka kece e vo tu. A vakamamasu o Fero: ‘Kerei Jiova mada me kauta tani na vodre.’ Ia ni tarova o Jiova, e yalodredre tiko ga o Fero.\nE kaya vei Mosese o Jiova: ‘Dodoka na ligamu i lomalagi.’ Sega ni bera ni sa butobuto vakadua na lomalagi. E tolu na siga era sega ni raica rawa e dua na ka na kai Ijipita. Ia e rarama tu ga na nodra vale na Isireli.\nE kaya vei Mosese o Fero: ‘Sa rawa moni lako. Biuta tu mai na nomuni manumanu.’ E kaya o Mosese: ‘Keimami na kauta na neimami manumanu, me keimami cabora vua na neimami Kalou.’ E cudru vakalevu o Fero. E kailavaka: ‘Lako tani! Keu raici iko tale, au na vakamatei iko.’\n“Oni na raica tale na kedrau duidui na tamata yalododonu kei na tamata ca, o koya e qarava na Kalou kei koya e sega ni qaravi koya.”—Malakai 3:18\nTaro: Na kuita cava tale e vakavuna o Jiova? E duidui vakacava qori mai na imatai ni tolu na kuita?\nLako Yani 8:20–10:29\niMeli iMeli Ono Tale na Kuita\niMeli iMeli Vuli Mai na iVolatabu


O koya oqo, dou cakava vei ira na tamata, na ka sara ga dou vinakata mera cakava vei kemudou, na vunau kei na nodra vosa na parofita e tukuna mai. Maciu 7:12\nSa tukuna vua o Jisu, mo lomani Jiova na nomu Kalou ena yalomu taucoko, ena lomamu taucoko, kei na nomu vakasama taucoko. "Oqo nai matai ka i vakaro levu duadua. "Na kena i karua e tautauvata talega; mo lomana na kai nomu me vaka nomu lomani iko. Nai vakaro e dua oqo era sema taucoko mai kina na vo tale ni vunau kei na nodra vosa na parofita. Maciu 22:37-40\nSa qai sauma vei ira na Tui, ka vaka, na ka dina oqo Au tukuna vei kemudou, na veika kece sara dou cakava vua e dua na noqu i tokani oqo, dou sa cakava tiko vei Au. Maciu 25:40\n"Ni sa lomani vuravura na Kalou, sa solia kina na Luvena e dua ga, ni o koya vakayadua ga sa vakabauti Koya, ena sega ni rusa, sa na rawata ga na bula e sega ni mudu. Joni 3:16\nNai Vakaro Vou Au sa solia vei kemudou, "Mo dou veilomani vakai kemudou; me vaka Au sa lomani kemudou, dou veilomani vakakina. Ena ka oqori, era na kila kecega ni dou sa Noqu tisaipeli, kevaka sa tu vei kemudou na veilomani vaka i kemudou. O Jisu Sa Yalataka Na Veicakitaki Nei Pita Joni 13:34, 35\n"Kevaka dou sa lomani Au, dou maroroya na Noqu i vakaro. Joni 14:15\n"O koya sa tiko vua na Noqui vakaro ka maroroya tiko, sai koya ga oqo sa lomani Au. O koya sa lomani Au, sa na lomani koya talega o Tamaqu. Au na lomani koya ka Au na vakatakilai Au vua." O Jiutasa (sega ni o Isikarioti) sa tukuna vua, "Turaga, ena rawa vaka cava oqo ena Nomuni vakatakilai Kemuni vei keimami ka sega ki vuravura?" Sa sauma vua o Jisu, "kevaka e dua sa lomani Au, ena maroroya na Noqu vosa; o Tamaqu talega ena lomani koya, keirau na lako mai vua, ka keirau na vakavale vua. O koya sa sega ni lomani Au sa sega ni maroroya na Noqu vosa; na vosa dou sa rogoca sa sega ni Noqu vosa, sa nei Tamaqu o Koya ga sa talai Au mai. Joni 14:21-24\n"Sa sega na loloma e levu cake mai na kena oqo, me dua e solia na nona bula ena vukudra na wekana. Joni 15:13\nNi'u sa kila dina sara, ni sa sega ni rawata na mate, se na bula, se o ira na agilosi, se o ira sa lewa, se o ira sa kaukauwa, se na veika sa yaco e daidai, se na veika ena yaco mai muri, Se na ka cecere, se na ka titobu, se dua tale na ka ni vuravura oqo me na tawasei keda mai na loloma ni Kalou, sa yaco ena vukui Jisu Karisito na noda Turaga. Roma 8:38,39\nMe ka dina na loloma, mo dou cata sara nai tovo ca. Mo dou kukuva matua na ka e vinaka. Roma 12:9\nKevaka au sa vosataka na nodra dui vosavosa na tamata kei na vosa ni agilosi, ia ka sega vei au na loloma, au sa vaka walega na kaukamea sa rorogo, kei na veleti varasa sa tataqiriqiri. 1 Koronica 13:13\nNa ka kece dou cakava me caka ena loloma. 1 Koronica 16:14\nNai vunau taucoko sa vakataucokotaki ga ena dua walega na yatu vosa, me vaka oqo, "Mo lomana na kai nomu me vakataki iko." Kalatia 5:14\nDou veivuke ni colata nomudou i colacola, dou veivosoti vakai kemudou, ke dua na ka cala e beitaki kina e dua vei kemudou; ni sa vosoti kemudou oti o Karisito, e dodonu mo dou dau veivosoti. Ia na veika kece oqo, na loloma ga me yavu tiko ni nomudou bula, ni loloma e vakataucokotaka na ka kecega. Kolosa 3:13,14\nNa ka kece, me kua ni guilecavi mo dou dau veilomani vakaikemudou, "ni sa ubia na levu ni valavala ca na loloma." 1 Pita 4:8\nEna ka oqo eda kila dina kina na loloma, ka ni solia na Nona bula ena vukuda. Ka sa dodonu vaka kina meda solia na noda bula ena vukudra na wekada. Ia o koya sa tu vua nai yau ni vuravura oqo, ka raica na wekana ni vakaloloma tu, ka sega mada ga ni bau kauwaitaki koya, e rawa vaka cava me tukuna ni tiko vua na loloma ni Kalou? Oi kemudou na luvequ, meda kua ni vakaraitaka na loloma ena vosa walega se na yameda, ia ena cakacaka kei na dina. 1 Joni 3:16-18\nKemudou na luvequ, me da veilomani vakalevu, ni loloma sa mai vua na Kalou; o koya sa dauloloma sa vakasucumi vou mai vua na Kalou, ka sa kila na Kalou. O koya e sega ni loloma e sega ni kila na Kalou, ka ni sa loloma na Kalou. 1 Joni 4:7,8\nKemudou na luvequ, kevaka sa lomani keda tu vaka oqo na Kalou, sa dodonu vakalevu cake sara meda veilomani vaka i keda. 1 Joni 4:11\nEda lomani Koya baleta ni a lomani keda e liu o koya. 1 Joni 4:19\nOqo nai vakaro sa tau mai vua, me baleti keda; o koya e lomana na Kalou e dodonu me lomana talega na wekana. 1 Joni 4:21


Marika, chapter 12 of the Fijian Bible - with audio narration\nA sa tekivu me vosataka vei ira o koya na vosa vakatautauvata: sa dua na tamata sa tea e dua na loga vaini ka vakabaitaka wavoki, sa kelia e dua na qara me dau sova kina na waini, ka tara e dua na vale me nona nai vakatawa. Sa qai lisitaka vei ira na daunivaini ka lako yani kina dua na vanua vakayawa.\n2 "Ni sa yacova mai na gauna ni beti vaini sa tala o koya e dua na tamata cakacaka, me lako vua na dauvaini ka me solia mai na nona i votavota mai na vua ni vaini sa rawa.\n3 "Era tauri koya ka mokulaka ka ra qai vakatalai koya lala lesu yani.\n4 "Vakatala tale o koya vei ira e dua tale na tamata cakacaka, era vakaviriki koya mai ena vatu ka vakamavoataka na uluna, ra sa qai vakatala lesu ni sa mavoa vaka ca sara.\n5 "Vakatala tale o koya e dua vei ira, a ra sa vakamatea ve ira tale na so era lako yani era mokulaki ka vakamatei eso.\n6 "A sa qai dua ga sa vo na luvena, ka nona ka lomani, a sa vakatalai koya talega, ka tukuna, 'na luvequ oqo, era na dokai koya."\n7 Ia era sa veivosaki vaka i ira na dauvaini ka vaka, "O koya sara ga oqo nai taukei e muri. Dou lako mai, meda vakamatea me na noda kina na nona i votavota."\n8 "Era sa tauri koya ka vakamatea ka biuti koya tani kina taudaku ni veiloga vaini."\n9 A cava ena qai cakava nai taukei ni veiloga vaini? Ena lako mai ka vakamatei ira taucoko na daunivaini, ka solia na veiloga vaini vei ira tale eso.\n10 Sa dou wilika mada na tikini Vola Tabu oqo se sega: Na vatu era a cata na matai ni vale sa yaco me kenai vakadei ena tutu ni vale.\n11 O Jiova ga sa cakava tiko sa ka e veivakurabuitaki dina ni da raica?\n12 Era sa vinakata mera tauri koya, ni ra kila na nona vosa vakatautauvata sa baleti ira tiko, ia era sa rerevaki ira ga na lewe vuqa. A ra sa qai biuti koya ka lako tani yani.\n13 A ra sa vakatala vua eso na Farisi kei nai tokani i Eroti, me ra coriti koya ena nona vosa.\n14 Ni ra sa yaco yani era sa tukuna vua, "qasenivuli, keitou kila ni oi kemuni sa dina tiko ka sega ni dua koni rerevaka; ka koni sega talega ni wilika e dua e vakaitutu o ni dau vakatavuvulitaka ga na ka dodonu. E tara li meda soli vakacavacava vei Sisa, se sega?\n15 "Me da solia beka, se me kakua?" Ia sa kila o koya na nodra veivakaisini, sa tukuna vei ira, "a cava dou via vakatovolei Au kina? Dou kauta mai vei Au e dua nai lavo siliva Meu raica mada."\n16 Era sa kauta mai ka sa tarogi ira o koya, "O cei na kena i vakatakarakara oqo kei na yaca i cei oqo "A ra sa tukuna vua, "Sisa."\n17 Sa tukuna vei ira o Jisu, ka vaka, "Mo dou solia vei Sisa na ka ga sa nei Sisa vua na Kalou na ka ga sa Nona na Kalou." A ra sa qoroqoro ga.\n18 A ra sa lako mai vua eso na Sedusisi, ka era dau tukuna ni sega na tucake tale, a ra sa tarogi Koya, ka vaka:\n19 "Qasenivuli, sa vola vei kemami o Mosese kevaka e dua na tagane sa mate na tacina, ka se bula tikoga mai na watina ka sega ni rau vakaluveni, e rawa ni vakawatitaki watina o tacina ka vakatubura ka susuga na kawa me nei tacina.\n20 "E dua na veitacini tagane e ratou lewe vitu. A sa vakawati o koya sa qase; ni sa mate, ka e sega tu ni vakaluveni.\n21 "Sa qai taura na watina o koya ka tarava, ni mate e sega talega na luvena. Sa vakatalega kina o koya sai katolu vei iratou.\n22 "E ratou vakawatitaka taucoko na yalewa oqo na veitacini vituvitu. Ka oti sa qai mate na yalewa oqo.\n23 "O koya oqo, ni sa yaco na tucake tale mai na mate, o cei vei iratou na veitacini vituvitu oqo ena qai watina? Ka ni ratou sa watina taucoko."\n24 Sa vosa o Jisu ka tukuna vei ira, e sega li ni o koya oqo dou cala tiko kina, baleta ena nomudou sega ni kila na nomudou i Vola Tabu kei na kaukauwa ni Kalou.\n25 "Ni ra sa tucake tale mai na mate, sa sega tale na veiwatini se na veimusumusuki mera vakawati, ia era sa na vaka na agilosi mai lomalagi."\n26 "Ia ena vukudra na mate, ni ra sa tucake tale, dou se sega beka ni wilika nai vola i Mosese me baleta na yameyame ni bukawaqa mai na loma ni veikau lalai, ka a vosa mai kina na Kalou, ka vaka, 'Oi Au na Kalou i Eparaama, na Kalou i Aisake kei na Kalou i Jekope?'\n27 "Ka ni sa sega ni nodra Kalou na mate o koya, ia sa nodra Kalou ga na bula. Dou sa vakacalai sara ga vakalevu."\n28 A sa lako mai vua e dua na daunivolatabu, ena nona rogoca ni sauma taucoko vakavinaka vei ira na mai tarogi Koya na nodra taro, sa taroga ka vaka, "Vei ira kece nai vakaro, o cei e bibi duadua?"\n29 Sauma vei koya o Jisu, ka vaka, nai vakaro bibi duadua oqo: Ni rogoca na Isireli, o Jiova na noda Kalou, sa duabau o Jiova.\n30 Ka mo ni lomani Jiova na nomuni Kalou ena yalomuni taucoko, kei na lomamuni taucoko, kei na nomuni vakasama kecega, kei na nomuni kaukauwa kecega sai koya oqori nai vakaro bibi.\n31 "Na kenai karua sa tautauvata tukuna, ka vaka oqo, mo lomana na kai nomu me vaka na nomu lomani iko. Sa sega ni dua nai vakaro sa cecere mai vei rau na rua oqo."\n32 Sa tukuna na daunivolatabu, "Totoka dina na nomu vosa, qasenivuli. Na ka dina koni tukuna tiko ni dua na Kalou, ka sega tale e dua, ia o koya ga.\n33 "Na noda lomani Koya ena yaloda taucoko kei na noda vakasama kecega, kei na lomada kecega kei na noqu lomana na kai noqu me vaka na noqu lomani Au, e uasivi sara mai ena i soro kama kei na vakacaboi soro kecega."\n34 Ni sa raica o Jisu na nona sauma mai vakavuku na taro, sa tukuna vua, "Na matanitu ni Kalou o sa sega ni yawa mai kina." Ia ni oti oqori sa sega ni qai dua tale, me via bolebole me tarogi Koya.\n35 Ena Nona vakatavuvuli tiko o Jisu ena vale ni soro, sa tukuna kina, ka vaka oqo, "E rawa li vakacava vei ira na daunivolatabu me ra tukuna ni o Karisito na Luve i Tevita?"\n36 "Ni sa vakavuna na Yalo Tabu vei Tevita me tukuna: 'Sa tukuna o Jiova vua na noqu Turaga, "Mo dabe ena ligaqu i matau, Me yacova ni'u sa tauri ira na kemu meca ka biuta ena ruku ni qeteqete ni yavamu."\n37 "O koya oqo o Tevita mada ga sa vakatokai Koya me Turaga, qai rawa vakacava me luvena?" A ra sa qai taleitaka ga na tamata me ra vakarogoci Koya.\n38 Sa tukuna ena nona vakatavuvuli tiko vei ira, ka vaka, "Dou qarauni kemudou mai vei ira na daunivolatabu, ena nodra dau via veilakoyaki ka vakote balavu kei na nodra dau vinakata mera kidavaki mai na vanua ni volivoli,\n39 Ka era dau la'ki dabe ena i dabedabe sara mai cake ena loma ni vale lotu, kei na ulu ni teveli ni kana magiti,\n40 "Ka era vakadravudravuataka na nodra vale na yada, ka ra dau masu balabalavu me veivakaisini. O ira oqo era na cudruvi vakalevu sara."\n41 A sa dabe tikiva na vanua ni tau soli o Jisu, ka me raica nai valavala ni nodra soli kina veleti ni soli na tamata. E levu vei ira na vutuniyau era solia na uma i lavo levu.\n42 Sa qai lako mai e dua na yada dravudravua ka solia kina e rua nai lavo lailai sara, ka rauta walega e dua nai lavo siliva lailai.\n43 A sa kacivi ira mai na Nona tisaipeli me ra lako mai Vua, ka tukuna vei ira, "Au tukuna vakaidina vei kemudou ni yada dravudravua oqo e levu nai lavo e solia, mai vei ira kece na mai soli;\n44 "O ira na mai soli era tikica ga mai e dua na wase ni nodra i yau mera mai solia, ia na yada oqo ena nona dela ni dravudravua, sa solia kecega o koya na ka sa votu vua me bula kina."


Me baleta na parokaramu ni – "Eximio" Kenadau ni veika vakailavo\nNa veika kece o gadreva mo kila\nMe baleta na parokaramu ni\nMe baleta na parokaramu niOdenir Campos2018-12-06T00:50:51+00:00\nEXIMIO CONTABIL sa ikoya e dua na kena iwali ni franchise e vakarautaka na veiqaravi me baleta na vakavakarau ni ivakacavacava ni ilavo, Veika vakailavo & Vakavunivola, Musumusu, Veiqaravi ni veivakadonui ni bisinisi me lailai na bisinisi kei na tamata yadua, everything in just one franchise program.\nKeimami vakabauta ni sa ikoya e dua na ka franchisors kei na franchisees na qaqa vata na e dua na parokaramu ni franchise vinaka, ena tautauvata kei na ituvaki ni bula, kei na inaki duadua ni tubu tiko na veilawa ni veitaratara. Oqo na vuna eda vakatura na digitaki ni ituvaki ni franchise na sausaumi e na icurucuru vei ira era sa kilikili ka vakadeitaka talega na veituberi ena-kabani sega ni saumi ena imatai ni ono na vula ni na konitaraki.\nNa noda ivakaraitaki ni bisinisi e solia vei iko e dua na bisinisi cecere taucoko vata kei na ivakarau vinaka ni tauyavu, veituberi kei na veitokoni ni lako. Eda cakava na veika kece me qai vola ena na matailalai ni veika me ra vukei na vakarawarawataka vei iko mo tekivuna ka vakatubura na nomu bisinisi ka mo drau na nuitaki keda me vukea na ikalawa yadua ni nomu salatu ni rawa-ka.\nKevaka ko ni sa taleitaka:\nMe nomu boso?\nYear vakavolivolita na ilavo?\nLevu na sala ni rawa ilavo?\nSa na dua na bisinisi kei na dua na veiqaravi ni uto ni bula dredre vakailavo dau saqata na veitemaki?\nIf any of the answers is YES, na franchise EXIMIO CONTABIL is right for you\nE sega ni veisiga ni sa vakadigoca o imatau ena dela na madigi uasivi sara. EXIMIO CONTABIL e sa vata kece tu e dua na pakete taucoko. E sa e dua levu dau rawa na kasitama tawayaga ka vakasakiti rawa me vica vata na sala ni rawa ilavo. Ka sa tu kina e sega ni dua, rua — ia e tolu — vakaitamera, growing and itaviqaravi ni vuliyaga duadua. Plus, sa ka ni bula dredre vakailavo dau saqata na veitemaki na noda uto ni veiqaravi ni. Yaco mo na dua na itaukei ni franchise rawa ni toso na cakacaka o sa mai waraka tiko me ra cakava, kei na gauna oqo ena loma ga ni nomu qumia rawa.\nTaura na ikalawa ka tarava me taqomaki kina na nomuni veisiga ni mataka!\nOpen your Accounting Expert franchise in as little as 60-120 na siga\nVakasaqara eso tale


Luke 15 | iVolatabu ena Internet | Vakadewa ni Vuravura Vou\nVola o Luke 15:1-32\nVosa vakatautauvata ni sipi e yali (1-7)\nVosa vakatautauvata ni ilavo e yali (8-10)\nVakatautauvata ni gone cidroi (11-32)\n15 Era soqoni yani vua na daukumuni ivakacavacava kece kei ira na ivalavala ca mera lai rogoci koya.+ 2 Era qai kudruvaka na Farisi kei na vunivola: “O ka qo e taleitaki ira ga na ivalavala ca, e kanavata kei ira.” 3 E qai tukuna vei ira na vosa vakatautauvata qo: 4 “O cei vei kemuni e 100 nona sipi, ke yali e dua, ena sega ni biuta tu mada mai veikau na 99 me vaqara na dua e yali me yacova ni kunea?+ 5 Ia ni sa kunea, ena vakataqara i tabana ena levu ni nona marau. 6 Ni yaco i vale, e kacivi ira vata mai na nona itokani kei ira na tiko voleka qai kaya vei ira, ‘Meda mai marau vata, niu sa kunea noqu sipi a yali.’+ 7 Au tukuna vei kemuni, ena va tale ga qori na levu ni marau mai lomalagi ni veivutuni+ e dua na ivalavala ca, ni vakatauvatani kei na 99 na yalododonu e sega ni gadrevi mera veivutuni. 8 “Se yalewa cava e tini nona drakema,* ke yali e dua na drakema,* ena sega ni waqaca nona cina qai taviraka nona vale me vaqara vinaka yacova ni sa kunea? 9 Ia ni kunea, e kacivi ira vata mai nona itokani kei ira na tiko voleka, e kaya, ‘Meda mai marau vata, niu sa kunea na drakema* au vakayalia.’ 10 Au kaya vei kemuni, era na marau tale ga va qori na agilosi ni Kalou ni veivutuni e dua na tamata ivalavala ca.”+ 11 E tomana: “E dua na turaga e rua tiko na luvena tagane. 12 E kaya vei tamana o koya e gone, ‘Tamaqu, solia mada vei au na ivotavota ni yau e dodonu me noqu.’ Sa mani wasea vei rau na luvena na veika e taukena. 13 Oti e vica na siga, sa qai vakasosolo na luvena gone, e lako sara yani ina dua na vanua yawa. E lai vakasabusabutaka e kea nona iyau ena nona sa lai goleva e dua na ivakarau ni bula e torosobu sara. 14 Ni sa oti vinaka sara ga nona iyau, sa qai tatara e dua na dausiga levu ena vanua taucoko, tekivu vakila o koya na leqa. 15 Tini sara me sa lai bolea me veiqaravi vua e dua na lewenivanua e kea, oti sa dau talai i veikau me lai vakatawa vuaka.+ 16 E mani garova voli na kedra kakana na vuaka, ia e sega ni dua e solia vua e dua na ka. 17 “Ni sa kilai yalona tale, e kaya, ‘Na kedra levu na tamata cakacaka nei tamaqu, era kana madrai e vo tale, ia o yau, au sa kolaiciba ena viakana! 18 Au na tucake meu lesu vei tamaqu, au na kaya vua: “Tamaqu, au sa ivalavala ca i lomalagi, vei iko tale ga. 19 E sega ni ganita meu vakatokai tale meu luvemu. Mo okati au ga meu nomu tamata cakacaka.”’ 20 E mani tucake, e lako vei tamana. Ni se yawa tu yani sa raici koya mai o tamana, e lomani koya sara ga. E cici yani, mokoti koya,* qai reguca. 21 E qai kaya vei tamana: ‘Tamaqu, au sa ivalavala ca i lomalagi, vei iko tale ga.+ E sega ni ganita meu vakatokai tale meu luvemu.’ 22 Ia e qai kaya o tamana vei ira nona dauveiqaravi, ‘Totolo, dou kauta mai e dua na isulu balavu, na ka vinaka duadua, dou vakasulumi koya kina, me dua na mama e ligana, me vakaivava tale ga na yavana. 23 Me kau tale ga mai na luvenibulumakau tagane uro, dou vakamatea meda kana, meda soqo, 24 ni a mate na luvequ qo, sa qai bula tale,+ a yali tu, sa qai kune tale.’ Era sa qai marau. 25 “Se tiko mai na iteitei na luvena qase, ni sa voleka mai vale, e rogoca sara na ivakatagi kei na meke. 26 E kaciva sara e dua na dauveiqaravi me taroga se cava e marautaki tiko. 27 E sauma vua, ‘Sa lesu bula mai o tacimu, mani vakamatea o tamamu na luvenibulumakau tagane uro.’ 28 E tuburi koya na cudru qai bese ni curu i vale. E lako mai tuba o tamana qai mai vakamasuti koya. 29 E qai kaya vei tamana, ‘Raica! Vica vata na yabaki noqu qaravi iko tu, au sega ni beca vakadua nomu lewa, ia o sega ni solia mada ga vei au e dua na luve ni me meu kania vata kei ira noqu itokani. 30 Ni yaco ga mai na luvemu qo, a vakasabusabutaka* na nomu iyau kei ira na saqamua, o vakamatea sara vua na luvenibulumakau tagane uro.’ 31 E qai kaya vua, ‘Luvequ, o dau tiko vata kei au e veigauna, na noqu iyau kece e nomu. 32 E dodonu ga meda soqo, meda marau vakalevu ni a mate na tacimu qai bula tale, a yali tu sa qai kune tale.’”\n^ Kir., “bale yani e domona.”\n^ Kir., “kania.”


Au Sega ni Maduataka Tale noqu Bula—Valuta Nona Beci Koya\nWILIKA ENA VOSA Afrikaans Albanian American Sign Language Amharic Arabic Armenian Azerbaijani Bashkir Basque Bassa (Cameroon) Belize Kriol Bicol Bislama Brazilian Sign Language Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chol Cibemba Croatian Czech Danish Dutch Edo Efik English Estonian Ewe Faroese Finnish Fon French Ga Galician Georgian German Greek Gun Haitian Creole Hausa Hebrew Hiligaynon Hungarian Iban Ibanag Igbo Iloko Indonesian Indonesian Sign Language Isoko Italian Italian Sign Language Japanese Kabuverdianu Kamba Kannada Kazakh Kikuyu Kiluba Kinyarwanda Kirghiz Kongo Korean Kwanyama Latvian Lingala Lithuanian Luganda Luo Malagasy Malay Malayalam Mam Mambwe-Lungu Maya Mingrelian Mongolian Moore Myanmar Nahuatl (Northern Puebla) Ndebele (Zimbabwe) Nepali Niuean Norwegian Nzema Okpe Oromo Ossetian Pangasinan Papiamento (Curaçao) Persian Polish Portuguese (Brazil) Portuguese (Portugal) Punjabi Quechua (Ancash) Quechua (Cuzco) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Romania) Russian Sango Sepedi Serbian (Cyrillic) Serbian (Roman) Setswana Seychelles Creole Shona Sidama Sinhala Slovak Slovenian Solomon Islands Pidgin Spanish Sunda Swahili Swedish Tagalog Tahitian Tamil Tarascan Tatar Telugu Tetun Dili Thai Tigrinya Tsonga Turkish Tzotzil Uighur (Cyrillic) Ukrainian Urdu Urhobo Uzbek Uzbek (Roman) Valencian Vietnamese Waray-Waray Welsh Yoruba Zapotec (Isthmus) vakaViti\n“Au Sega ni Maduataka Tale na Noqu Bula”\nTalanoataka o ISRAEL MARTÍNEZ\nKe e Kilai Kina: Tu ga ena veitolonisala, dau beci koya\nNOQU BULA ELIU\nAu sucu e Ciudad e Obregón ena noca kei Mexico, au ikalima vei keitou na le ciwa na veitacini. Keitou vakaitikotiko ena saula ni siti, e vakaiteitei kina o tamaqu. Dua na vanua totoka qori, keitou duavata vakavuvale qai mamarau. Ia ka ni rarawa niu se qai yabaki lima e vakacacana neitou iteitei na cagilaba, keitou mani toki ina dua na tauni.\nE tekivu rawaka vakailavo o tamaqu, qai dau mateni. E vakilai na kena revurevu vei keitou e vale. Kena ivakaraitaki, o au kei na rua na taciqu tagane keitou dau butakoca vua na tavako qai vakayagataka. Au tekivu gunu alakaolo niu se qai yabaki ono. Sega ni dede rau veibiu noqu itubutubu, qai levu na ka ca au cakava.\nKeitou toki kece vakaveitacini kei tinaqu ni sa lai tiko vata kei na dua na tagane. E sega ni dau soli ilavo vei Na, keitou sega tale ga ni bula rawa ena ka e rawata o tinaqu. Keitou mani cakava ga vakaveitacini na ka keitou rawata, ia e sega ni veirauti ena ka ni bula e veisiga. Au dau masi ivava, volitaki madrai, niusiveva, drega kei na so tale. Au yavoki tale ga e loma ni siti meu vaqara kakana ena nodra kavanibenu na vutuniyau.\nNiu se yabaki tini a sureti au e dua na turaga meu cakacaka ena vanua ni sova benu. Au mani vakadonuya, biu vuli, au biubiu tale ga mai vale. E sega ni sivia na dua na dola nona saumi au e veisiga, qai solia me kequ kakana na ka e tu ena ibenubenu. Au tara e dua noqu vale ena iyaya e biu laivi. Au bula maliwai ira na dau vosavosa ca, ra qai veiyacovi tawadodonu. E levu tale ga era bobula ena wainimategaga kei na alakaolo. E gauna dredre dina qori, au tagi tu ga e veibogi qai sautaninini ena levu ni noqu rere. Au madualaka noqu bula dravudravua kei na noqu sega tu ni vuli. Tolu na yabaki noqu bula tu ena vanua qori, oti au mani toki ena dua na yasa i Mexico. Au cakacaka sara ena dua na iteitei, meu beti senikau kei na vauvau, kumuni dovu qai keli pateta.\nBula tu ena dua na isovasova ni benu me tolu na yabaki\nOti e va na yabaki au lesu i Ciudad Obregón. E vakadonuya o noqu nei, e dau vakatevoro, meu tiko ena dua na rumu ni nona vale. Au tekivu tadra e levu na ka vakadomobula, lomabibi, qai nanuma meu vakamatei au. Dua na bogi au sa masuta na Kalou: “Turaga ke oni bula dina tiko, au via kilai kemuni, au na qaravi kemuni tale ga me tawamudu. Ke tiko na lotu dina, au via kila.”\nAu dau taleitaka na vulica na veika me baleta na Kalou. Niu se gone mada ga, e levu na lotu au lakova, ia e sega ni dua e vakacegui au. E sega ni levu na ka era vakavulica ena iVolatabu, se vakaceguya noqu gagadre vakayalo. Eso era vakabibitaka ga na ilavo, eso tale na lewenilotu era veiyacovi tawadodonu.\nNiu yabaki 19, e tukuna o tavalequ na ka era vakaraitaka vua ena iVolatabu na iVakadinadina i Jiova, me baleta na vakayagataki ni ivakatakarakara. E wilika na Lako Yani 20:4, 5, e tukuni kina meda kua ni cakava na ivakatakarakara. E tukuni ena tikina e lima: “Mo kua ni cuva vei ira se bacani mo qaravi ira, ni o yau o Jiova na nomu Kalou, na Kalou e vinakata me qaravi duadua ga.” E tarogi au sara o tavalequ, “Ke vakayagataka tiko na Kalou na ivakatakarakara me cakamana kina, se vinakata meda vakayagataka nida sokalou, cava ga e vakatabuya kina?” E vakavure vakasama qori vei au. Keirau mani veivosakitaka e vica tale na usutu vakaivolatabu. E totolo ga na cawi ni gauna na noqu taleitaka na neirau veitalanoa.\nE kauti au sara ina nodra soqoni na iVakadinadina i Jiova. Au qoroya vakalevu na ka au raica kei na ka au rogoca. Era vakaitavi tale ga na itabagone, ra qai vosa vakamatata mai na buturara! Au mani vakasamataka, ‘Era vakavulici vinaka sara ga e ke!’ E balavu tu na drauniuluqu, qai sakulevu na kequ irairai, ia era marautaki au vakayalololoma na iVakadinadina i Jiova. Dua mada ga na vuvale e sureti au me keitou kana vata ni oti na soqoni!\nAu dikeva rawa ena noqu vuli iVolatabu kei ira na iVakadinadina i Jiova, ni dua na Tama dau loloma o Jiova. E kauaitaki keda se mani matatamata cava eda cavutu mai kina, itutu, bula vakailavo, vuli se isususu. E sega ni dau veivakaduiduitaki. (Caka. 10:34, 35) Sa qai vakacegui noqu gagadre vakayalo, au marau tale ga vakalevu.\nE veisau sara ga noqu bula! Au biuta na vakatavako, alakaolo, tinia tale ga noqu vosavosa ca. E seavu yani noqu dau vakila niu cati niu se gone, vaka kina noqu dau tadra eso na ka vakadomobula. Au sega tale ga ni beci au, qori na ka e vakavuna na noqu isususu kei na noqu sega ni vuli vinaka.\nE marama yalovinaka o watiqu, e lomani Jiova, qai tokoni au vakalevu. Au sa ivakatawa dauveilakoyaki tiko qo, meu sikovi ira na ivavakoso meu vakavulici ira na mataveitacini, vakayaloqaqataki ira tale ga. Au vakavinavinakataka vakalevu na veivakabulai ni iVolatabu, kei na nona veivakavulici uasivi na Kalou. Au sega ni maduataka tale na noqu bula.\nMe vaka ga noqu vukei, keirau marau tale ga vakaveiwatini ni vukei ira eso tale\niMeli iMeli “Au Sega ni Maduataka Tale na Noqu Bula”


iTalanoa ni Nona Bula: Au Vakacegui ena Noqu Rarawa Kece | O Edward Bazely\nWILIKA ENA VOSA Afrikaans Albanian Alur Amharic Amis Arabic Armenian Armenian (West) Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Boulou Bulgarian Cakchiquel (Western) Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Czech Damara Dangme Danish Douala Dutch Edo Efik English Esan Estonian Ewe Finnish Fon French Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kabuverdianu Kannada Kekchi Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe (North Central) Mixtec (Guerrero) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese (Brazil) Portuguese (Portugal) Punjabi Quechua (Ancash) Quechua (Bolivia) Romanian Russian Samoan Sango Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin South African Sign Language Spanish Sranantongo Swahili Swahili (Congo) Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu vakaViti\nAu Vakacegui ena Noqu Rarawa Kece\nTalanoataka o Edward Bazely\nAu a sucu ena ika9 ni Noveba, 1929 ena korolevu makawa o Sukkur, e tiko ena yasa i ra ni Uciwai na Indus, sa o Pakistan nikua. Ena gauna ya, a solia e dua na turaga ni Igiladi daukaulotu vei rau na noqu itubutubu eso na ivola duiroka. E yaga dina na ivola vakaivolatabu qori ni veisautaki au sara ga meu iVakadinadina i Jiova.\nE VAKATOKAI na ivola ya me drodrolagi. Niu wilika, e uqeti au na matata ni kena vosa vakatautauvata. Tekivu tale ga meu taleitaka na kilaka vakaivolatabu e tu ena ivola qori niu se gone.\nNi rivarivabitaki ni na ravuti o Idia ena iKarua ni iValu Levu, e veisau na noqu bula. Rau veibiu na noqu itubutubu, oti rau veisere sara. Au vaqaqa se rawa vakacava ni rau veibiu e rua rau dau veilomani. Dua na ka na noqu rarawa, e vaka meu sa biu duadua tu. Niu le dua ga, au sega ni vakila na vakacegu kei na veitokoni au vinakata tu.\nAu tiko vata ga kei Na e Karachi, na koroturaga. Dua na siga e gole mai vale o Fred Hardaker, e dua na vuniwai sa kenaturaga, e iVakadinadina i Jiova tale ga. Rau lotu vata kei na daukaulotu a solia na ivola vei ratou na noqu vuvale. E sureti Na me vuli iVolatabu. A vakasuka o Na, ia e tukuna deu na taleitaka. Au tekivu vuli iVolatabu sara kei Brother Hardaker ena macawa tarava.\nOti e vica na macawa, au sa tiko tale ga ena soqoni vaKarisito ena valeniwai nei Brother Hardaker. E rauta ni 12 na itabaqase iVakadinadina i Jiova eratou soqoni e kea. Eratou vakacegui au qai karoni au me vaka ga niu luvedratou. Au se nanuma vinaka tu ga na neitou dabe vata me keitou veiraici toka ni keitou veivosaki tiko me vaka na itokani dina, na ka sara ga au vinakata tu ena gauna ya.\nSega ni dede e sureti au o Brother Hardaker meu tomani koya ena cakacaka vakavunau. E vakavulici au meu vakayagataka na misini na qaramavoni, me rogoci kina na katokatoni ni ivunau leleka. E vica na ivunau qori e vakacudrui ira na itaukeinivale ni lauti ira na kena itukutuku. Ia au marautaka na lai vunau. Dua na ka noqu taleitaka na ka dina ena iVolatabu, au vinakata sara ga meu wasea yani.\nNira yaco e Idia na mataivalu ni Japani, era saqati ira vakaca na iVakadinadina i Jiova na veiliutaki ni Peritania. Au mani tusaqati ena Julai 1943. E vakatalai au na qasenivuli liu, e bete tale ga ni lotu Jaji, ni “sega ni vinaka na noqu itovo.” E tukuna vei Na ni noqu mai veimaliwai kei ira na iVakadinadina i Jiova au sega kina ni ivakaraitaki vinaka vei ira na vo ni gonevuli. Dua na ka na lomaleqa nei Na qai vakatabuya meu kua tale ni veimaliwai kei ira na iVakadinadina i Jiova. Oti e vakauti au sara vei Tamaqu i Peshawar, e dua na tauni e rauta ni 1,370 na kilomita ena vualiku. Niu sega tu ni kana vakayalo se maliwai ira na tacida, au sa malumu tale ga vakayalo.\nBULABULA TALE VAKAYALO\nEna 1947 au lesu i Karachi meu vaqara cakacaka. Niu tiko e kea, au lai rai sara ena valeniwai nei vuniwai Hardaker. Dua na ka nona marautaki au.\nE taroga: “Na cava e tauvi iko?” E nanuma niu via taroga na nona ivakasala vakavuniwai.\nAu sauma: “Au sega ni tauvimate, vuniwai. Au tauvimate vakayalo. Au via vuli iVolatabu.”\nE taro tale: “Siga cava o via tekivu kina?”\nAu kaya: “Ke rawa ni tekivu sara ga nikua.”\nKeirau mani vuli iVolatabu ena yakavi qori, e vaka meu dusimaki vakayalo niu lesu mai vale. E saga vakaukaua o Na meu kua ni veimaliwai kei ira na mataveitacini, ia au vakadeitaka ena gauna qo me noqu na dina. Ena ika31 ni Okosita 1947, au papitaiso meu vakaraitaka niu sa yalataki au oti vei Jiova. Au tekivu painia tudei niu yabaki 17.\nMARAUTAKA NA CAKACAKA VAKAPAINIA\nNa imatai ni noqu ilesilesi o Quetta, era dau keba tu kina na mataivalu ni Peritania. Ena 1947, e wasei na vanua me o Idia kei Pakistan. * Na ka e yaco qori era tini veicati kina na veimatalotu, e laurai ena ivolatukutuku ni veigauna nira biuvanua sara ga e dua na ilala levu. Era mani veituyaki e rauta ni 14 na milioni na isenivalu. Era lako i Pakistan na lotu Musulomani e Idia, ia o ira na Idu kei na Sikh mai Pakistan era toki ena dua na vanua vou e Idia. Ena gauna qori, au vodo ena dua na sitimanivanua e osodrigi mai Karachi, au kubeta dei toka ga na itautauri ena baba ni sitima me yaco sara i Quetta.\nAu tiko ena soqo ni tabacakacaka e Idia ena 1948\nMai Quetta, keirau sota kei George Singh, e dua na painia lavotaki sa yabaki 20 vakacaca. E solia o George e dua na basikeli makawa meu rawa ni vodo wavoki kina (se biliga) ena yalava veidelana. Levu na gauna au dau vunau duadua. Ena loma ga ni ono na vula, sa 17 noqu vuli iVolatabu, era lako mai na dina eso vei ira. E dua gona e sotia o Sadiq Masih, e dau vukei keirau kei George ena kena vakadewataki eso na ivola vakaivolatabu ena vosa vakaUrdu, na vosa ni vanua o Pakistan. Toso na gauna, sa dua na dautukutuku gugumatua ni itukutuku vinaka o Sadiq.\nVodo tiko ena waqa na Queen Elizabeth niu lai vuli ena Koronivuli o Kiliati\nOti au lesu i Karachi meu lai veiqaravi kei rau o Henry Finch kei Harry Forrest, rau daukaulotu, erau se qai lesu ga mai ena Koronivuli o Kiliati. Rau vakavulici au vinaka vakayalo! Dua na gauna au tomani Brother Finch ena ilakolako ni vunau ena vualiku kei Pakistan. Ena ruku ni veiulunivanua cere, keirau raica e levu na lewenikoro yalomalumalumu era vosa vakaUrdu era karamaca tu vakayalo. Oti e rua na yabaki, au lai vuli tale ga ena Koronivuli o Kiliati; au lesu tale i Pakistan meu ivakatawa ni tabacakacaka vagauna. Au tiko ga ena itikotiko ni daukaulotu e Lahore, kei na tolu tale na tacida tagane daukaulotu.\nVAKACEGUI NIU YALOLAILAI\nEna 1954, e rarawataki nira duiyaloyalo na daukaulotu e Lahore, mani veisautaka na valenivolavola ni tabana na nodra ilesilesi. Au a vunauci ena noqu veitovaki, e vakaraitaka na noqu sesewa. Dua na ka na noqu yalolailai, au nanuma niu sega ni qarava vinaka na noqu itavi vakayalo. Au mani toki lesu i Karachi, oti au gole sara i Lodoni, niu vinakata meu tekivu vinaka tale vakayalo.\nMai Lodoni, keimami ivavakoso vata kei na levu na lewenivuvale e Peceli. E dau kauaitaki au o Pryce Hughes, na ivakatawa ni valenivolavola ni tabana. Dua na siga, e talanoataka vei au ni a vunauci koya tale ga o Joseph F. Rutherford, e raica tiko na vunautaki ni itukutuku vinaka e vuravura raraba ena gauna ya. Ni via vakadonui koya ga o Brother Hughes, e vunauci koya vakadodonu o Brother Rutherford. Au kurabui niu raici Brother Hughes ni matadredredre mai. E kaya ni a rarawataka na veika e yaco. Ia e qai liaca ni yaga vua na ivakasala qori, e vakaraitaka na loloma i Jiova. (Iper. 12:6) E uqeti au na nona ivakamacala meu bulabula tale vakayalo.\nRauta na gauna qori e toki o Na i Lodoni, mani vulica na iVolatabu ena veisureti nei John E. Barr, e qai lewe ni iLawalawa Dauvakatulewa. E duadua tu ga na ivakarau ni nona toso, e papitaiso sara ena 1957. Au qai kila tale ga ni bera ni takali o Ta, a vuli iVolatabu kei ira na mataveitacini.\nEna 1958 keirau vakamau kei Lene, e dua na tacida yalewa ni Denmark, sa vakaitikotiko e Lodoni. Ena yabaki e tarava, keirau marau ni sucu na luvei keirau yalewa o Jane, e qase duadua vei ratou na lima na luvei keirau. E soli tale ga vei au eso na itavi ena iVavakoso o Fulham. Toso na gauna ni tautauvimate o Lene, e vinakati me keitou toki ena vanua katakata. Keitou mani toki i Adelaide e Ositerelia, ena 1967.\nEratou lewe ni neitou ivavakoso e Adelaide e 12 na lumuti itabaqase. Eratou dau gumatua ena cakacaka vakavunau. E totolo wale ga neitou muria e dua na ituvatuva vinaka vakayalo.\nEna 1979, e sucu na ikalima ni luvei keirau o Daniel. E tauvi koya na mate na Down syndrome, * ena sega ni balavu na nona bula. Ena gauna mada ga qo, e dredre meu vakamacalataka na neirau rarawa. Keirau qaravi koya ena kena vinaka keirau rawata, vaka kina o ratou na kena vo. Ena so na gauna e dau loaloa na yagona ni lailai na cagi e ceguva, e tiko e utona e rua na qara, keirau mani cicivaki koya i valenibula. E tautauvimate, ia e gone vuku, dau loloma, taleitaka tale ga na veika vakayalo. Ni keitou masu vakavuvale ni bera na kana, e dau biuta vata na ligana lalai ya, deguvacu qai kaya mai vu ni lomana, “Emeni!” Oti qai rawa ni kana.\nNi sa yabaki va o Daniel, e tauvi koya na kenisa ni dra. Keirau oca sara ga kei Lene ena neirau qaravi koya. E voleka ni vakaleqa na noqu vakasama. Ni keirau yalolailai sara tu ga, e gole mai vale na neitou ivakatawa ni tabacakacaka o Neville Bromwich. Ena bogi ya e tonawanawa na matana ni mokoti keirau toka. Keitou tagi kece. E vakacegui keirau na nona vosa ena yalololoma kei na veivakacegui. E biubiu ena rauta na dua na kaloko ena matakalailai. Sega ni dede sa takali o Daniel. Keirau sega ni vakamacalataka rawa na levu ni kena mosi ni mai takali. Ia keirau vosota na rarawa, keirau nuidei ni sega ni rawa ni dua na ka, se o mate mada ga me tawasei Daniel mai na loloma i Jiova. (Roma 8:38, 39) Keirau vakanamata me keitou sota tale ni sa vakaturi ena vuravura vou e vakarautaka na Kalou!—Joni 5:28, 29.\nMARAUTAKI NA VEIQARAVI\nEna gauna qo, a mate vakarua e dua na yasa ni yagoqu, ia au se veiqaravi tiko ga vaqase ni ivavakoso. Na veika au sotava e uqeti au meu dau veikauaitaki, meu dau loloma tale ga, vakabibi vei ira na rarawa tu. Au sega ni vakalewai ira. Ia au dau taroga ga: ‘E veisautaka vakacava nodra rai na veika era sotava tiko? Au na vakaraitaka vakacava niu kauaitaki ira? Au na uqeti ira vakacava mera muria na sala i Jiova?’ Au dau marautaka na veivakatawani ena ivavakoso! Io, niu dau veivakacegui se veivakabulabulataki vakayalo, au vakila niu vakabulabulataki seu vakacegui tale ga.\nAu dau marautaka na veivakatawani\nAu duavata kei na daunisame ni kaya: “Ni bikai au na nuiqawaqawa, [o Jiova e] vakacegui au qai vakayaloqaqataki au.” (Same 94:19) E vakacegui au ni keitou sotava vakavuvale na veika dredre, veitusaqati, noqu rarawa kei na yalolailai. E Tamaqu dina o Jiova!\n^ para. 19 O Pakistan e wili kina na Ra kei Pakistan (sa o Pakistan nikua) kei na Tokalau kei Pakistan (sa o Bangladesh nikua).\n^ para. 29 Raica na ulutaga “Raising a Child With Down’s Syndrome—The Challenge and the Reward” ena Awake! ni June 2011.\nVeivakacegui ena Gauna ni Rarawa


Leqa—Vakacacani na Veika o Taukena\nWILIKA ENA VOSA Afrikaans Albanian Amharic Arabic Armenian Azerbaijani Azerbaijani (Cyrillic) Bengali Bislama Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Cibemba Croatian Czech Danish Dutch English Estonian Ewe Finnish French Georgian German Greek Gujarati Hebrew Hiligaynon Hindi Hungarian Icelandic Iloko Indonesian Italian Japanese Kannada Kinyarwanda Kirghiz Kirundi Korean Lingala Lithuanian Macedonian Malagasy Malayalam Maltese Myanmar Nepali Norwegian Pangasinan Polish Portuguese (Brazil) Punjabi Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tahitian Tamil Thai Tigrinya Tsonga Turkish Twi Ukrainian Vietnamese Xhosa Zulu vakaViti\nVakacacani na Veika o Taukena\nA vakacaca e Japani e dua na uneune ena Vakaraubuka 11 ni Maji, 2011 qai rauta ni 9.0 na kena kaukaua. E rauta ni $200 na bilioni na ilavo ni Merika na isau ni ka e vakacacani ra qai mate e sivia e 15 na udolu na lewenivanua. Ni vakaroti ni na cabe e dua na ualoka, a dro ena dua na vanua cere o Kei, e dua na turaga yabaki 32. E kaya: “Au gole i vale ena siga tarava meu lai yauta mai eso na noqu iyaya, ia era sa kuitaki kece i wasawasa, okati kina na noqu rumu. E vo ga na yavu ni vale.”\n“E taura toka na gauna meu qai liaca niu sega wale ga ni vakayalia na noqu iyau, ia na ka kece meu bula kina. Noqu motoka, kompiuta ni cakacaka, teveli, idabedabe, veika au dau vakamarautaki ira kina noqu vulagi, me vaka na keyboard, qita, ukalele kei na noqu bitu ni vakatagi. Noqu iyaya ni cakacaka, na iboro, waiwai, na joke ni droini; na droini sa caka rawa tu, era yali kece.”\nKua ni vakasamataka vakalevu na veika sa yali, vakasamataka ga na veika e tiko. E tukuna na iVolatabu: “Na nona bula e dua ena sega ni vakatau ena levu ni ka e tu vua.” (Luke 12:15) Ni vakasamataka lesu o Kei na kena ituvaki, e kaya: “Au dau vakavola e liu na veika kece au vinakata, ia qori e vakananuma tale vei au na veika au vakayalia. Au mani vakatulewataka meu vakavola ga na veika au gadreva dina, qai bokoca ni sa vakayacori. Qori e vukei au meu tara cake tale noqu bula.”\nVakaraitaka na yalo ni veinanumi ena nomu vakayagataka na taledi kei na kila mo vakacegui ira kina na vakaleqai. E tukuna o Kei: “E levu na gauna era dau vukei au na dau vakacoko kei ira noqu itokani, lai vakavuna meu nanumi au ga. Ia au nanuma na veika e tukuna na Cakacaka 20:35, oya e ‘marau vakalevu o koya e solia na ka, vakalailai o koya e taura na ka.’ Dina ni sega ni levu na ka e tu vei au meu solia, ia au saga meu dau vakayaloqaqataki ira era vakaleqai ena leqa tubukoso. E vukei au dina na noqu vakaraitaka na yalololoma va qori.”\nMasuta na Kalou me solia vei iko na vuku mo kila na ka mo cakava ena ituvaki o sotava. E nuitaka o Kei na veivakadeitaki ni Kalou ena iVolatabu, oya ena “sega ni beca na nodra masu” na vakaloloma. (Same 102:17) O rawa tale ga ni cakava qori.\nO bau kila? E parofisaitaka tu na iVolatabu ni na yaco na gauna ena sega ni dua ena leqataka na veika e vakayalia ena leqa tubukoso. *—Aisea 65:21-23.\n^ para. 9 Me ikuri ni ivakamacala ena inaki ni Kalou me baleta na vuravura, raica na wase 3 ni ivola Na Cava Sara Mada e Kaya na iVolatabu? tabaka na iVakadinadina i Jiova.


Vakaitaukei jeti vuka Charter vuka Lincoln, Papillion, La na irairai, NE volekati au\nLiu vakaitaukei jeti vuka Charter dro mai se me Lincoln, Papillion, La na irairai Nebraska waqavuka rede kabani volekati au kacivi 888-634-6151 ena iotioti ni miniti. Ni tiko eso na tamata e kauwaitaka na waqavuka tu me vaka ni sa maroroi ni millionaires se executives ni vuka cake na ivunau duadua ga, era sa dau ni vakayagataki ena midwest lewe me rau sikova na vale ni kana ni dakoba vinaka duadua kei na otela ena Lincoln Nebraska. Sega ni vakatitiqataki, e tiko e dua na ivakarau ni kena sa toso tikoga ki na vakayagataki ni waqavuka oqo me vaka e dua na sala ni motoka ni lekaleka na totoka. E dua na inaki levu ni oqo sa na yalovakatani ena kedra maliwa na lewenivanua raraba vata kei na ivakarau na vuka vakabisinisi. Dau, oqo na ilakolako sa vutucoqa ka vakaleqai tu ena veika dredre, baleta ni sa yaco me sega soti sara ni yaga mo sokota kina na rara ni waqavuka.\nE dua tu ni vuka ni jeti vakaitaukei Lincoln Nebraska na waqavuka vuka na veiqaravi kabani na lavaka e dua na icurucuru yanaki. Oqo e na veiqaravi oqo uasivi duadua me baleti ira na tamata cakacaka se na lako vata tiko na matavuvale, baleta ni ra na sauma vakalevu ira ena dua na ulu. O ira na tamata ka ra lako vakawasoma ena bisinisi ena maliwa ni koro lelevu rawa cakacakataka veiqaravi oqo talega, ka vakarautaka na vuka ni commuter kei ira na ilawalawa ni businesspeople tale eso.\nSe tikoga vakavinaka cake, me vakavinavinakataki na veitekenolaji vovou, sa ikoya oqo ni rawarawa cake sara me ra lisitaka na iwasewase e sau na yavaqu lala na waqavuka rede veiqaravi Lincoln Nebraska. VLJs (Rarama ni Very waqavuka) sa ra vakatorocaketaki na, ka sa sega ni sau levu me cici. Oqo e rawa kina vei jeti vuka tu kabani e rawa ni solia na vuqa sara na sala ena dua na digitaki rabailevu ni gauna, ena dua na kena isau e vakatautauvatataki matadredre vata kei na itaukei ni waqavuka vakabisinisi.\nKece ena ka kecega, era tu na iwiliwili ni yaco na kena yaga me ra lako tiko ena dua na jeti ni tu vakaitaukei. Rawa ni levea na vidai balavu sara na lewe ni ilakolako, ka yaco ki na rara ni waqavuka voleka sara na gauna ka gadrevi kina na nodra dro tani. Na iwiliwili levu ni waqavuka ni tu e lailai ena levu sara mai na waqavuka vakabisinisi, vakatara na veivakamatautaki veilakoyaki mai obscurer na rara ni waqavuka voleka yani vua na vale ni veivoli na waqavuka era sega soti ni solia. Vakawasoma, oqo na vuka rawa vanua voleka yani vua na icavacava talega, me rawarawa kina yalayala e cake. Kena itinitini, mani veigoleyaki na pasidia na veika e sotavi ena waqavuka tu me makare cake mai na kena ena vuka vakabisinisi, kei na so na waqavuka tiko e dua na ituvatuva ni amenities ka vakavuna na ilakolako taleitaki sa vuqa sara vakalevu cake.\nE rawa ni voleka duadua iroro ni waqavuka mo vuka ena & mai Lincoln, Papillion, La na irairai, Lancaster, Sarpy, Ni rau Bluff kei na yasayasa Dakota, Nebraska http://www.lincolnairport.com/\nLincoln, Denton, Roca, Walton, Malcolm, Davey, Dale taleitaki, Waverly, Raymond, Sprague, Martell, Ikeli, Bennet, Hickman, Garland, Alvo, Ceresco, Hallam, Greenwood, E Panama, Palmyra, Milford, Crete, Valparaiso, Firth, Elmwood, Itaube ni, Seward, Cortland, Unadilla, Ithaca, Douglas, Memphis, Ashland, Clatonia, Dwight, Murdock, Dorchester, Adams, Goehner, Weston, Wahoo, Hubbell, South Bend, Burr, Staplehurst, Manley, Brainard, Beaver itatakoso, Syracuse, Pickrell, Tagi na wai, Avoca, Sterling, Mead, De Witt, Gretna, Louisville, Otoe, Utica, Malmo, Itokani, Ulysses, Springfield, Yutan, Cordova, Mera, Prague, Cedar Creek, Bruno, Swanton, Cook, Filley, Nehawka, Dunbar, Omaha, Waterloo, Kerebi Orchard, Kurabui, Columbans ni imatai, David City, Abie, Ra kei, Plymouth, Lorton, Gresham, Elkhorn, Tecumseh, Tubu cake tiko mai na siti, Buca, Talmage, Papillion, Milligan, La na irairai, Tobias, Gonetagane tauni, Daykin, Bellwood, Johnson, Elk Creek\nveiqaravi vakaitaukei ena Yanuyanu Levu


Ositerelia: Na vidio O Cei na iTokani Dina?\nVULI IVOLATABU 66,022\nDoudou ni Vunau\nO Emily e dua na goneyalewa yabaki 12 mai Ositerelia. A vakamacalataka vei ira na lewe ni kalasi o nona qasenivuli ena dua na siga ni bibi mera digia vinaka nodra itokani. E nanuma sara o Emily me vakaraitaka vei qasenivuli na vidio O Cei na iTokani Dina? E coba dei toka na matadra na gone ena vidio ni vakaraitaka vei ira o qasenivuli. Oti era sa qai veitalanoataka me dua na aua. E lai vakaraitaka ena so tale na kalasi o qasenivuli na vidio. E vakaraitaka tale ga o Emily vei qasenivuli kei ira na lewenikalasi na noda website na jw.org. E kaya o Emily: “E vakadoudoutaki au o Jiova meu vakaraitaka na website vei ira e vica vata na drau na gonevuli. Au vakila sara ga na nona veivakalougatataki.”\nVanua ni Veivoli, Yalava Tale ga ni Vunau\nE ciwa na aua nodratou muria e lima na dautukutuku na gaunisala sukusukura ratou cabeta tale ga na veidelana. Qori me ratou lai vunau e matanalevu ena dua na vanua ni veivoli e Suai, Timor-Leste. Era kurabui na lewenivanua nira raica na ivola vakaivolatabu ena 12 na vosa ni vanua ya, ni vica ga se sega sara ga ni dua na ivola e bau tabaki tu ena vosa qori. Ni raica e dua na marama na ulutaga ni brochure, e kaya: “Noqu vosa sara ga ya!” E se qai raica vakadua e dua na ivola e tabaki ena nona vosanisucu na Bunak. Eratou veisoliyaka ena loma ni va ga na siga na dautukutuku e 4,571 na ivola, era kerea tale ga e levu mera sikovi yani ena nodra vale. E levu na tataleitaki era se sega ni bau sotavi keda vakadua na iVakadinadina i Jiova. Era sarava na gone na vidio Mo iTokani i Jiova ena vosa na Tetun Dili. Na levu ni nodra taleitaka na sere ni vidio qori eso na gone, era wiligusutaka na qaqana ra qai lagata.\nTimor-Leste: Era sarava tiko na gone na vidio Mo iTokani i Jiova\n“Ena Yaga Sara ga Vei Ira na Gonevuli”\nErau lai kerekere na veiwatini daukaulotu o Brian kei Roxanne me biu e dua na qiqi ni ivola vakaivolatabu ena dua na koronivuli torocake ena yanuyanu o Palau. Ni ratou sota kei na peresitedi ni koronivuli, erau vakaraitaka sara vua na vidio ena jw.org me baleta na noda vunau e matanalevu. Erau solia tale ga vua eso na sabolo ni ivola erau na biuta ena qiqi. E tukuna na peresitedi vei rau o Brian kei Roxanne me rau lai raica e dua tale na vakailesilesi ni koronivuli. Oti nodratou bose kei na vakailesilesi qori, e tukuni me rau lai raica e dua tale na vakailesilesi liu ni koronivuli.\nE kaya o Brian: “Keitou veitalanoa vinaka sara kei na vakailesilesi liu. Ia e talai keirau tale ina ofisi ni peresitedi, qai tukuni me keirau vola e dua na ivola ni kerekere me vakaduri e koronivuli na qiqi ni ivola. Keirau via yalolailai ni ratou talai keirau wavoki tiko ga mai vua e dua na vakailesilesi ina dua tale, ia keirau vola ga na ivola.”\nPalau: Erau veitalanoa vinaka kei ira e levu na gonevuli o Roxanne kei Brian ena vuku ni qiqi ni ivola e duri tu e koronivuli\nErau lesuvi koya na vakailesilesi liu o Brian kei Roxanne ni rau via kila na macala ni nodrau ivola, rau a namaka tiko me na sega ni vakadonuya nodrau kerekere. E kaya o Brian: “Keirau kurabui ni tukuna na vakailesilesi liu ni sa wilika na ivola keirau solia vua, e taleitaka tale ga vakalevu. E tukuna ni na yaga sara ga vei ira na gonevuli.” A qai vakadonui nodrau kerekere na veiwatini!\nE tomana o Brian: “E vakaraitaka vei keirau e dua na vakailesilesi nira rawa ni digia na gonevuli era curu i bure na vanua mera lai lotu kina ena Sigatabu. E kaya, ‘Ke ra via lako yani eso ina nomudou lotu, keitou rawa ni kauti ira yani.’ Keirau sega sara ga ni vakabauta kei Roxanne na itukutuku ya. Sa vakadonuya mada na koronivuli na neirau kerekere, qo sa na kauti ira tale ga yani na gonevuli ina Vale ni Soqoni!”\nEna imatai ni siga e duri kina e koronivuli na qiqi ni ivola, erau solia rawa o Brian kei Roxanne e 65 na ivola, 8 na mekesini, kei na 11 na brochure. Erau veitalanoa vinaka kei ira e levu na gonevuli rau qai kerekere na vakailesilesi me rau lesu tale yani na veiwatini.\nSarava na Dauvolivoli Noda Vidio\nNi lesu tiko mai na cakacaka vakavunau ena dua na siga o Lipson, e lewe ni vuvale e Peceli ena Yatu Solomoni, e rogoca ni vakatagitaki tiko ena loma ni dua na sitoa na noda sere. Ni curu yani ena sitoa, e kurabui nira sarava tiko na gone kei na qase na vidio ni sere naba 55, “Sa Yaco Dina na Bula Tawamudu!” Qori e dua na sere e tiko ena vidio Mo iTokani i Jiova. Ni oti na sere ya, e kaya na itaukeinisitoa: “Qo e dua tale na vidio au vinakata moni raica.” E vakaraitaka sara na vidio e kena ulutaga Kua ni Butako. Ni oti na vidio, e tukuna vei ira kece na sarasara tiko mera kua ni butako ena nona sitoa.\nE levu tale era curu yani ena sitoa ni caka tiko na vidio, mani tukuna vei ira o itaukeinisitoa: “Ni rogoca mada noqu sere taleitaki.” E vakatagitaka tale na sere naba 55. Oti sa qai vakaraitaka na vidio Vuna mo Vulica Kina na iVolatabu kei Na Cava e Dau Caka ena Vuli iVolatabu? ena vosa na Solomon Pidgin.\nYatu Solomoni: E dau taleitaka e dua na itaukeinisitoa me vakaraitaka na noda vidio vei ira na volivoli\nE vica ga na lewenivanua e Solomoni era rawa ni vakayagataka na Internet ni saulevu, qai so ga na vanua e rawa ni vakayagataki kina. Na itaukeinisitoa sa cavuti oti mai e sega ni iVakadinadina i Jiova, ia sa kaburaka tiko na sore ni ka dina vei ira na lai volivoli yani ena nona vakaraitaka vei ira na noda vidio.\nKunea ena iVola na Yaca ni Kalou\nErau dau marautaka e dua na veiwatini na vunau ena siga Moniti e veimacawa, ni vakayagataki na qiqi ni ivola ena dua na yasayasa e Nouméa, na koroturaga kei New Caledonia. Dua na siga e gole galugalu yani e dua na marama, lai taura sara na ivola Na Cava Mada e Kaya na iVolatabu? Oti e veimama ni aua, e lesu tale yani na marama qori kei na nona ivola. E tukuna sara vei rau na veiwatini: “Drau sa raica qo?” E dolava na ivola qai dusia na yaca i Jiova. E kaya: “Qo na yaca ni Kalou! Sa vakamacawa noqu vakadidike tiko ena laibri meu kila na ka dina me baleta na Kalou. Ia niu kauta na nomuni ivola qo au lai dolava ena noqu motoka, na imatai sara ga ni ka au raica na yaca ni Kalou, o Jiova. Au lesu mai meu vakavinavinaka vei kemudrau.” Erau veitalanoa vinaka sara kei na marama qo na veiwatini, rau vakaraitaka tale ga vua na ulutaga “Na Yaca ni Kalou—Kena Vakayagataki kei na Kena iBalebale” ena ikuri ni ivola Kaya na iVolatabu. E tukuna na marama ya ni na lai tomana nona vakadidike ena laibri, ia sa kila na vanua e dau biu kina na qiqi ena Moniti!


Cakacaka Vakavunau Lavotaki e Peru\nWILIKA ENA VOSA Afrikaans Albanian Amharic Armenian Azerbaijani Brazilian Sign Language Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Colombian Sign Language Croatian Czech Danish Dutch English Estonian Finnish French Georgian German Greek Hebrew Hiligaynon Hungarian Iban Indonesian Italian Japanese Kinyarwanda Kirghiz Korean Lithuanian Malagasy Myanmar Norwegian Polish Portuguese (Brazil) Portuguese (Portugal) Romanian Russian Serbian (Cyrillic) Serbian (Roman) Slovenian Spanish Swedish Tagalog Thai Turkish Ukrainian vakaViti\n17 OKOTOVA, 2019\nEna imatai ni Me ina ika31 ni Okosita 2019, e tuvanaka na valenivolavola ni tabana na cakacaka vakavunau me wasei kina na itukutuku vakaivolatabu vei ira na vosa vakaAymara, qori e dua na vosa e vakayagataki Peru. E vuavuaivinaka dina na cakacaka, era veisoliyaka kina na tacida e 7,893 na ivola, e vakaraitaki tale ga vaka2,500 na vidio. Oti na cakacaka, e tauyavutaki rawa e 381 na vuli iVolatabu.\nEra tiko e Peru e rauta ni 450,000 na lewenivanua era vosa vakaAymara, voleka ni 300,000 vei ira qori era tiko e Puno. Ena gauna qo e rauta ni le 331 na dautukutuku era vosa vakaAymara, e vitu na kena ivavakoso, e walu tale ga na kena iwasewase lalai. E lailai na dautukutuku e Peru ni vakatauvatani na yalava levu ni cakacaka vakavunau, era veitomani kina eso tale na dautukutuku mai Chile era vosa vakaAymara. Eso na gauna nira lai vunau na tacida era cabeta na ulunivanua e rauta ni 5,000 na mita na kena cere, qai batabata sara tu ga na draki.\nEso na tacida era gole me vica na aua, ena dua na taoni e caka toka kina na veibulu. Era mani wasea sara na inuinui e tu ena iVolatabu me baleti ira na mate. E vakavinavinakataki ira na tacida na vakailesilesi kei ratou na vuvale ratou lolosi tiko ena itukutuku veivakacegui ena iVolatabu.\nEna dua tale na vanua, ratou sotava na tacida e dua na ilawalawa era dau sota vakarua ena dua na macawa mera vulica na iVolatabu. Ratou raica na dautukutuku nira vakayagataka tiko na ivola Tamata Rogo Duadua me Bau Bula kei na Noqu iVola ni iTalanoa ena iVolatabu, e solia vei ira e dua na wekadra e vakaitikotiko mai Bolivia. Ena gauna era kila kina na ilawalawa qo ni vakarautaka na isoqosoqo na ivola qori, e levu tale ra via vulica na iVolatabu, era via soqoni tale ga.\nE kaya o Brother Albert Condor, na qase ni ivavakoso e liutaka e dua na iwasewase era vakaitavi ena cakacaka lavotaki qori: “Keirau marau dina vakaveiwatini me keirau vakaitavi ena cakacaka lavotaki qo. E vaqaqacotaka neirau vakabauti Jiova ni keirau tekivu gole ena taoni, keirau sega ni kila na vanua e tiko kina, qai sega ni rawarawa na ilakolako qo. Ni keirau yaco yani, keirau masuti Jiova me vukei keirau me keirau raica e dua na vanua me keirau tiko kina. Io e sauma na neirau masu.E vakaukauataki au sara ga qori, kei na nodra nuitaki Jiova na tacida era vakaitavi ena cakacaka qo.”\nEra marautaka na tacida nodra vakaitavi ena kena wasei na wai ni bula e yavutaki ena ka dina ena vosa ni Kalou, vei ira na vosa vakaAymara era tiko e Puno mai Peru.—Vakatakila 22:17.\nVunau Vakalevu na iVakadinadina i Jiova e Peru Donuya na Gauna ni Qito\nCakacaka Vakavunau ena Vanua Ribayawa e Brazil\nCakacaka Lavotaki Vei Ira na Vosa vakaArapea e Austria kei Jamani\nEra ‘Lako i Masitonia’ ena Vunau Lavotaki\nCakacaka Vakavunau Lavotaki e Gabon\nCakacaka Vakavunau Lavotaki Donuya na Nodra Qito na iTabagone e Argentina ena 2018


E lima tiko na lawa ni kena vakavinakataki na maqe. Au nuitaka ni na vukei iko me lailai na gauna mo curu kina ena dua na bogi vinaka ka sega ni lomaleqataka na kuvu ni soso, y e loma, kei na so tale\nLAWA NI LAWA 1: Air your mattress every day\nEvery night, eda dui vakayalia wavoki ena veimama ni dua na gacagaca ni wai ni da moce tu, ka vakavurea e dua na draki dau taleitaki me baleta na lailai ni kuvu ka rawa ni vakavuna na duka me buli mai na duka. Dolava e dua na katubaleka ni bera ni o co kina na co, ka na vukea talega me vakataulewa na dravusa ena nomu rumu ni moce ka kunea na ilavo lailai me rairai totoka sara.\nLAWA NI LAWA 2: Iyaya ni moce ena veimacawa - ke lailai sara!\nKua ni vakauqeti ira na ilaqe ni kuvu me ra kakua ni vakaicili ena nomu imocemoce ena nomu veisautaka na siti ka kumuna vata ke lailai me vakadua e veimacawa ka savata ena dua na ivakarau lailai sara ena 60°C.\nVakayagataka e dua na ivakaruru ni loba e dau siliva na misini me vukea na kena tarovi na buno se so tale na waiwai ni yago mai na nomu veitaratara kei na nomu loga. Savata vakadua ena veivula rua ena ivakarau ni batabata e vakaturi ena pepa ni veiqaravi.\nLAWA NI LAWA 3: Vacuum your mattress regularly\nUnpalatable as this may be, eda vakayalia vakayadua e voleka ni veimama na kilo ni veitiki ni kuli ni manumanu ena veiyabaki, ka so vei ira oqo ena oti ena noda imocemoce.\nVakadua tale, oqo e rawa ni dua na iqaqi ni lailai ni kuvu. Maroroya na kuvu kei na veitiki ni manumanu mate ena nomu samaka na nomu mavoa vakadua ena dua na vula ena dua na vanua ni suasua lailai, vakayagataka na ilatilati ni nomu misini ni samaki.\nNa kote ena bati ni nomu imocemoce ena rawa ni vakauqeta e dua na kuvu-ni-soso kei na ivakarau ni kuli ni manumanu mate, ibulukau ni ka e rawa, ka vakabibitaka na veivanua oqo.\nLAWA NI LAWA 4: Check if you should turn your mattress80°\nCheck if you should turn your mattress80° and flip weekly for three months after you buy them, ka qai vakadua ena tolu se va na vula. Me vukei iko mo nanuma na gauna mo cega se cowica kina na nomu mavoa, vola e dua na ivakananumi ena nomu kaleda se vakarautaka e dua na notisi ena nomu talevoni.\nLAWA NI LAWA 5: Act fast on spills and stains\nAs with most stains, na balavu ni nomu biuta tu na roka ni moce, na dredre ni nodra toki.\nIvakatakilakila: Volia na dabedabe ni sofa, vakasaqasotaki ni mavoa\nGauna ni posi: 2020-07-06


NAI VAKATEKIVU 13 FOV - A sa lako tani e Ijipita ko - Bible Search\nNAI VAKATEKIVU 12 NAI VAKATEKIVU 14\nNAI VAKATEKIVU 13\nErau sa lesu mai Ijipita ko Eparama kei Loti, 1-4. Erau sa qai dui tikotiko ko Eparama kei Loti, 5-9. Sa la'ki tiko ki Sotoma ko Loti, 10-13. Sa vosavakalougatataki Eparama ko Jiova, 14-18.\n1A sa lako tani e Ijipita ko Eparama, ko koya, kei na watina, kei na nona ka kecega, a sa lako vata kaya ko Loti, vaka ki na Ceva. 2A sa vutuniyau sara ko Eparama, e na manumanu e yavai va, e na siliva, kei na koula. 3A sa lako ko koya e na nona lako tu mai na Ceva ka yaco ki Peceli, ki na yasana ka tiko kina eliu na nona vale laca, e na macawa i Peceli kei Ai; 4ki na yasana sa tu kina nai cabocabo-ni-soro, ka cakava kina eliu ko koya: a sa masuta maikea na yaca i Jiova ko Eparama.\n5Io ko Loti talega, ko koya erau a lako vata kei Eparama, sa taukena na qele ni sipi, kei na qele ni pulumokau, kei na vale laca. 6A sa sega ni rauti rau na vanua me rau tiko vata: ni sa levu na nodrau ka, sa dredre kina me rau tiko vata. 7A ra sa dauveileti nai vakatawa ni manumanu e yava i va i Eparama, kei nai vakatawa ni manumanu e yavai va i Loti: a ra sa tiko e na vanua na kai Kenani kei na lewe ni Veikoro lalai. 8A sa kaya vei Loti ko Eparama, Me kakua mada na veileti vei kedaru, se vei ira na noqu i vakatawa ni manumanu kei ira na nomu i vakatawa ni manumanu; ni daru sa veiwekani: 9sa sega li ni tiko e matamu na vanua taucoko? me daru tawase mada ne? kevaka ko lako ki nai mawi, ka'u na qai lako ki nai matau; se ko lako ki nai matau, ka'u na qai lako ki nai mawi.\n10A sa ta cake ko Loti, ka raica na Buca taucoko sa volita na Joritani, e na sala vaka ki Soa, ni sa vuqa na kena wai e na veiyasana kecega, ni sa bera na nona vakarusai Sotoma kei Komora ko Jiova, io sa vaka na were i Jiova, sa vaka na vanua ko Ijipita. 11A sa digitaka ko Loti na Buca taucoko sa volita na Joritani me nona; a sa qai lako vaka ki na tu-i-cake ko Loti: ka rau a dui tawase. 12Sa tiko e na vanua ko Kenani ko Eparama, a sa tiko ko Loti e na veikoro mai na Buca sa volita, a sa la'ki birika na nona vale laca vaka ki Sotoma. 13A ra sa tamata ca na kai Sotoma, kai valavala ca sara e na mata i Jiova.\n14A sa kaya vei Eparama ko Jiova, ni sa tawase tani vua ko Loti, Mo ta cake mada, ka rai yani e na tikina ko tu kina, ia mo rai vaka ki na tokalau, kei na ceva, kei na vanua ki na tu-i-cake, kei na vanua ki ra; 15ia na vanua taucoko ko sa raica ka'u na solia vei iko, kei ira na nomu kawa me ra taukena ka tawa mudu. 16Ia ka'u na vakalewevuqataki ira na nomu kawa me ra vaka na kuvu ni soso: ia kevaka sa wilika rawa na kuvu ni soso e dua na tamata, ena qai wili rawa na nomu kawa. 17Mo cavu tu, mo lako voli e na vanua, e na kena balavu, kei na kena raraba; ni'u na solia vei iko.\n18A sa cavuta na nona vale laca ko Eparama, ka la'ki tiko mai na kau eso mai Mamire, ko koya mai Epironi, a sa cakava maikea e dua nai cabocabo-ni-soro vei Jiova.


Nona iDusidusi ni Veitosoyaki na Burogo | Bula Vakaidewadewa se Buli?\nWILIKA ENA VOSA Afrikaans Albanian Amharic Arabic Armenian Bulgarian Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Cibemba Croatian Czech Danish Dutch English Estonian Ewe Finnish French Georgian German Greek Hebrew Hiligaynon Hungarian Iloko Indonesian Italian Japanese Kinyarwanda Kirghiz Kirundi Korean Lingala Lithuanian Macedonian Malagasy Maltese Myanmar Norwegian Oromo Polish Portuguese (Brazil) Quechua (Ayacucho) Quechua (Cuzco) Romanian Russian Russian Sign Language Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Thai Tigrinya Tsonga Turkish Twi Ukrainian Urdu Vietnamese Xhosa Zulu vakaViti\nE DUA na mataqali burogo na dung beetle. Na manumanu qo e dau vakayagataka na deni manumanu me kena, e dau vakalutu yaloka tale ga kina. Eso na ka tagane era dau wasea vei ira na ka yalewa mera rawai ira kina. Dua na ka na kena dau veivalataki na denimanumanu vou. Era dikeva na dauvakadidike nodra taleva toka e dua na ibinibini denielefaniti e 16 na udolu na manumanu qo, ra qai vakaotia ena loma ga ni rua na aua.\nEso na mataqali burogo e dau bulia na denimanumanu me mokimokiti qai vaqiqica me lai bulu ina dua na vanua malumu. Era cakava qo mera drovaki ira kina na kena vo. E dau totolo nodra dro nira vaqiqica vakadodonu, ena sega tale ga nira butakoca rawa na vo ni burogo.\nE rawa vakacava vua na manumanu qo me kua ni sese ena bogi?\nVakasamataka Mada: E laurai ena vakadidike ni vakayagataka na rarama ni matanisiga kei na vula na burogo na dung beetle me veitosoyaki kina. E rawa sara mada ga nira veitosoyaki ena bogi buto. Era dikeva na dauvakadidike mai Sauca Aferika nira cakava rawa qori ena veivuke ni rarama mai na isoso kalokalo na Milky Way, sega ni nodra raica na kalokalo yadua. E vakamacalataka e dua na ivola vakasaenisi na Current Biology ni qo e “imatai ni manumanu e volatukutukutaki me vakayagataka na isoso kalokalo na Milky Way me dusimaka na vanua me gole kina.”\nE kaya na dauvakadidike o Marcus Byrne, e vakasakiti “na mata ni manumanu qo ni rawa ni vakayagataka mada ga na rarama katabuto ni kalokalo me dusimaka nona veitosoyaki.” E tomana: “E rawa nira vukei keda meda kila na veika vereverea eda dau raica.” Kena ivakaraitaki, e rawa ni porokaramutaki na robot me vaqaqara ena irusarusa ni vale ni vakamurimuria gona na idusidusi ni nona veitosoyaki na burogo na dung beetle.\nNa cava o nanuma? E bula vakaidewadewa se buli nona idusidusi ni veitosoyaki na burogo na dung beetle?\nNa burogo qo e dau vakamalumutaka qai vakabulabulataka na qele. E veikauyaka na sorenikau qai tarova na tubu sivia ni iwiliwili ni lago.\nE taqomaki vinaka na vivili ena veivuke ni kena ibulibuli na qana.\nE sega ni solia na rokana e dua na ka e tiko ena vuana, ia na kena karakarawa buto e sega ni laurai ena dua tale na kau. E rawata vakacava na vua ni pollia na rokana?\nEso na manumanu ni wai era bula rawa ena vanua batabata ni vakatakatai ira na vavaku ni uro e yagodra. Ia na sea otter e vakararavi ena dua tale na ka.\nEra via vakatotomuria vakacava eso na iwalewale ni nona ro na oni ena kena buli na robot e rawa ni vuka?\nNa kadi qo e dua vei ira na vica ga na manumanu e rawa nira bula ena vanua katakata. E rawa ni bula vakacava ena vanua dravuisiga?\nNa ua ni Kuku\nNa wa lalai se ua ni kuku e veivuke ena kena toka dei na kuku ena vanua e kabita. Na nodra kila na kenadau na sala e cakava rawa kina qori na ua ni kuku, ena vukei ira ena nodra vaqara eso na iyaya kabikabi ni vale, se iwalewale me sema kina na ua ni yago kei na sui.\niMeli iMeli Nona iDusidusi ni Veitosoyaki na Burogo


O Jiova na Kalou ni Yalodina kei na Yalololoma | Toro Voleka\n‘O kemuni ga na Kalou daudina’\n1, 2. Na cava eda kaya kina ni sega ni ka vou vei Tevita na sega ni dina?\nE SEGA ni lecava o Tui Tevita na bibi ni daudina. A lawakitaki ena gauna sa veilecayaki voli kina nona veiliutaki, nira via vuaviritaki koya na lewe ni nona matanitu. Kuria oya na nodra dabui Tevita o ira ga na nona itokani voleka. Vakasamataki Maikali mada na imatai ni wati Tevita. A dau “lomani Tevita,” e macala tu ga ni dau vukei Tevita tale ga ena nona icolacola vakatui. Ia, e muri, e qai “beci koya e lomana,” e tini sara mada ga me kaya ni o Tevita e sa “vaka . . . e dua vei ira na tamata lialia.”—1 Samuela 18:20; 2 Samuela 6:16, 20.\n2 Sa qai tiko na daunivakasala i Tevita o Eitofeli. E dau dokai na nona ivakasala, me vaka sara ga e vosa i Jiova. (2 Samuela 16:23) Ia, e qai vakanadakui koya na nona itokani nuitaki oqo, lai vakaitavi sara ena kena sagai me sa vuaviritaki o Tevita. Ia, o cei e monataka na vuaviri oqo? O Apisalomi, na luve i Tevita sara ga! E cakacaka vaqaseqase o Apisalomi, yaco sara me “sa qai rawa na yalodra na Isireli,” kauti koya cake sara me sa saqata na tui. Katakata nona sa via vuaviri o Apisalomi, tini dro kina o Tevita me bula.—2 Samuela 15:1-6, 12-17.\n3. Na cava e nuitaka tu o Tevita?\n3 Ia, e bau dua e vo me dina tiko ga vei Tevita? Ena gauna ni leqa i Tevita, e kila o koya ni dua e dau dina tu ga vua. O cei oya? O Jiova ga. “Vei koya sa yalololoma [se, “daudina,” NW], ko ni na cakacaka vakayalololoma [se, “vakayalodina”].” (2 Samuela 22:26) Na cava na ibalebale ni daudina? E ivakaraitaki vakacava o Jiova ena itovo oqo?\nNa Cava na Daudina?\n4, 5. (a) Na tamata vakacava na tamata e “daudina”? (b) Vakamacalataka mada na kedrau duidui na vosa “nuitaki” kei na “daudina.”\n4 Na tamata e dina vua tale e dua, ena kabiti koya tu ga ena veigauna kece. Eda rawa ni kaya kina ni tamata nuitaki. Ia, o koya e daudina e sega ni tamata nuitaki wale ga. Baleta na tamata e nuitaki ena dua na ka e rawa ni cakava ga na ka e nuitaki kina ni sa nona itavi. Ia na kena veibasai na daudina ni yavutaki ena loloma. Ena yasana kadua, na ka mate mada ga e rawa ni tukuni ni nuitaki. Kena ivakaraitaki, e kaya na daunisame ni dua “nai vakadinadina levu [se, “ivakadinadina nuitaki,” NW] mai lomalagi” na vula ni dau cabe tu ga e veibogi. (Same 89:37) Ia, e sega ga ni rawa ni tukuni ni daudina na vula. Baleta? Baleta na daudina e yavutaki ena loloma, na ka era sega ni cakava rawa na ka mate me vaka na vula.\nE tukuni ni ivakadinadina nuitaki na vula, ia na tamata ga e rawa ni vakatotomuri Jiova ena nona daudina\n5 Ena vakasama vakaivolatabu, na tamata daudina e tamata dauveikauaitaki. Na nona dina mada ga e dua vei koya e dua tale e vakaraitaka ni sa tiko rawa e dua na veiwekani ena kedrau maliwa. E sega ni yamekemeke na dina vaka oqo. E sega ni vaka na ua ni wasawasa ni vakauti koya voli na cagi. Ia, o koya e daudina e sega ni yavalati rawarawa. Ena tudei tu ga veitalia na veika dredre cava ga e sotakaya.\n6. (a) Sa vakacava sara mada na kunekunei dredre ni daudina vei keda na tamata, qai tukuni tu vakacava oqo ena iVolatabu? (b) Na sala cava ga eda na kila vinaka kina na ibalebale ni daudina, ena vuku ni cava?\n6 Io, e sa kunekunei dredre nikua na tamata e dau dina. E levu na veiwekani nikua e rawa nida kaya ni “sa vakaveiwekani kei na rusa.” Eda rogoca vakalevu nikua na nodra sa dau veibiu na veiwatini. (Vosa Vakaibalebale 18:24; Malakai 2:14-16) Sa sega tale ga ni caka rawa na lawaki, sa rawa nida duavata sara mada ga kei na ka a tukuna na parofita o Maika: “Sa yali sara mai na vanua na tamata yalololoma [se, “tamata daudina,” NW].” (Maika 7:2) Sa vaka me yali mai ena ivalavala ni tamata na itovo vinaka, ia e kilai tani tu ga o Jiova ena nona dau dina. Kevaka mada ga eda via kila se cava sara mada na daudina, e kena sala vinaka duadua ga na noda vulica na nona dau vakaraitaka o Jiova na itovo totoka oqo.\nSega ni Vakamelei Rawa na Daudina i Jiova\n7, 8. Na cava e rawa ni tukuni kina ni o Jiova ga e daudina?\n7 E kaya na iVolatabu me baleti Jiova: “Ni sai kemuni ga sa yalosavasava [se, “daudina,” NW].” (Vakatakila 15:4) E dina vakacava oqo? Sega li ni dau vakasakiti tale ga na noda dina na tamata, vaka kina o ira na agilosi? (Jope 1:1; Vakatakila 4:8) Sa qai vakacava li o Jisu Karisito! Sega li ni o koya na “Le Dua sa Yalosavasava [se, “daudina,” NW]” ni Kalou? (Same 16:10) Na sala cava gona e tukuni kina ni o Jiova ga e daudina?\n8 Kena imatai, nanuma tiko ni daudina e dua na sala e vakaraitaki kina na loloma. “Sa loloma na Kalou”—o koya sara ga na vatuka ni loloma. O koya gona, o cei tale e rawa ni tautauvata kei koya ena nona daudina? (1 Joni 4:8) Ena vakatotomuria beka na agilosi kei na tamata na itovo ni Kalou, ia o Jiova duadua ga e daudina ena kena ivakatagedegede duadua i cake. “Sa ka dede sara na nona bula,” o koya gona, e dede cake sara vei ira na agilosi kei keda na tamata na nona vakaraitaka voli mai na nona yalololoma kei na veinanumi. (Taniela 7:9) E tiki sara ga ni bula i Jiova na nona daudina. E sega tale ni dua e tautauvata rawa kei koya ena nona vakaraitaka na itovo oqo. Dikeva mada e so na kena ivakaraitaki.\n9. Na sala cava e ‘daudina kina o Jiova ena nona ivalavala kece ga’?\n9 “Sa dodonu [se, “daudina,” NW] ko Jiova e na nonai valavala kecega.” (Same 145:17) Ena sala cava? Eda na raica na kena isau ena Same 136. E volai tu e kea e levu sara na itukutuku ni veivakabulai i Jiova, okati kina na nona vakabulai ira vakacakamana na Isireli mai na Wasa Damudamu. Dikeva ni tikina yadua ni Same oqo era vakacavari ena matavosa: “Ni sa sega ni mudu na nona loloma [se, daudina].” Na Same oqo e okati tale tiko ga ena Taro me Vakananumi ena tabana e 289. Ni o wilika na veitikina oqo, o na qoroya ga na sala e vuqa e vakaraitaka kina o Jiova nona dau lomani ira na nona tamata. Io, e dina tu ga o Jiova vei ira na nona tamata ena nona dau rogoca na nodra tagi ni kere veivuke, kei na nona dau tu vakarau me vakabulai ira. (Same 34:6) Na dina i Jiova vei ira nona tamata ena qai veisau ga ke ra sega ni dina vua.\n10. E vakaraitaka vakacava o Jiova na nona daudina ena ka e vauca na nona ivakatagedegede?\n10 Kena ikuri, e daudina o Jiova vei ira nona tamata ena nona dau dei tu ga ena nona ivakatagedegede. E sega ni dau veiveisau na rai i Jiova me baleta na ka e dodonu kei na ka e cala, me vakataki ira e so na tamata lomalomarua nira dau yamekemeke, qai rawarawa ni veisau na lomadra. E sega ni veisau ena loma ni vica na udolu na yabaki na nona rai me baleta na veika bibi me vaka na qaravi timoni, qaravi matakau, kei na laba. A kaya o koya ena gusu i koya na nona parofita o Aisea: “Ka’u sai koyakoya tikoga ka yacova na gauna dou na qase kina.” (Aisea 46:4) O koya gona, eda nuidei ni na yaga vei keda noda muria na ivakasala matata e tu ena Vosa ni Kalou.—Aisea 48:17-19.\n11. Tukuna e so na ivakaraitaki me vakadeitaki kina ni o Jiova e dau dina tu ga ena nona vosa ni yalayala.\n11 E vakaraitaka tale ga o Jiova na nona daudina ena nona dau dei ena nona vosa se yalayala. Ni yalataka e dua na ka, ena yaco ga. E kaya kina o Jiova: “Ena vaka talega kina na noqu vosa ka’u sa vosataka yani; ena sega ni lesu tale wale vei au, ena vakayacora mada ga na ka ka’u sa vinakata, ka daucaka yaco e na ka ka’u a tala kina.” (Aisea 55:11) E vakaraitaka o Jiova nona dina vei ira nona tamata ena nona sega ni dau guilecava nona vosa ni yalayala. E sega ni dau yalataka na ka ena sega ni cakava, me qai vakavuna mera vakanuinui matewale tu na nona tamata. E vakasakiti dina na ivakaraitaki i Jiova ena tikina oqo, e rawa kina vei Josua me kaya: “Sa sega ni lutu e dua na ka e na ka vinaka kecega ka vosa kina ko Jiova kivei ira na Isireli; sa yaco kece sara ga.” (Josua 21:45) Eda nuidei nida na sega vakadua ni vakanuinui matewale ni sega beka ni cakava o Jiova na nona vosa ni yalayala.—Aisea 49:23; Roma 5:5.\n12, 13. Ena sala cava “e sega ni mudu” kina na loloma i Jiova kei na nona yalovinaka?\n12 Me vaka eda sa raica mai, na iVolatabu e kaya vei keda ni loloma i Jiova e “sega ni mudu.” (Same 136:1) E dina vakacava oqo? Dua oya ni dau guilecava sara ga vakadua o Jiova na cala ni sa veivosoti. Me vaka eda a raica mai ena Wase 26, e sega ni dau kauta lesu tale mai o Jiova na cala e cakava e dua ni sa vosoti koya. Eda ‘ivalavala ca kece na tamata da qai sega ni yacova na ka e vakarokorokotaki kina na Kalou,’ o koya gona e dodonu meda vakavinavinaka vakalevu vei Jiova ni sega ni vakaiyalayala na nona loloma.—Roma 3:23.\n13 Ia, e tiko e dua tale na sala e tawavakaiyalayala kina na loloma i Jiova. E kaya na nona Vosa ni o koya na yalododonu “ena tautauvata kei na kau sa tei e na bati ni uciwai, sa vuataka na vuana e na kena gauna, a drauna talega ena sega ni malai; Ia na ka kecega sa cakava ko koya ena yaco.” (Same 1:3) Vakasamataka mada e dua na vunikau bulabula e sega ni malai mada ga na drauna! Eda na bula dede tale ga vaka kina o keda, eda na bula vakacegu, da qai bula mamarau kevaka eda taleitaka dina na Vosa ni Kalou. E tawamudu na veivakalougatataki e vakarautaka o Jiova vei ira na nona tamata yalodina. Io, ena vuravura vou ni yalododonu ena kauta mai o Jiova, era na qai vakila kina na tamata talairawarawa na nona loloma kei na nona yalovinaka, me tawamudu.—Vakatakila 21:3, 4.\nO Jiova ena “Sega ni Biuti Ira na Nona Tamata Era Yalosavasava”\n14. E vakaraitaka vakacava o Jiova na nona vakavinavinakataka na nodra yalodina na nona tamata?\n14 Sa dau vakaraitaka o Jiova na nona daudina. E sega ni dau veiveisau, e dau dina tu ga vei ira nona tamata yalodina. E vola na daunisame: “Au a gone, ka’u sa qai qase mai; Ia ka’u a sega ni raica na yalododonu ni sa biu laivi, se na nona kawa ni ra sa vosai kedra madrai. Ni sa vinakata na ka dodonu ko Jiova, ka sa sega ni biuti ira na nona tamata era yalosavasava.” (Same 37:25, 28) E buli keda o Jiova, e dodonu ga meda qaravi koya. (Vakatakila 4:11) Ia, ni Kalou daudina o Jiova, e ka talei vua ni raica noda yalodina.—Malakai 3:16, 17.\n15. Vakamacalataka se vakaraitaka vakacava o Jiova na nona dina vei Isireli ena ka e dau cakava.\n15 Levu na gauna era dau leqa na tamata i Jiova, ia e tu vakarau o Jiova me vakabulai ira. E kaya vei keda na daunisame: “Sa maroroya ko koya na yalodra na nona tamata yalododonu [se, “daudina,” NW]; Sa vakabulai ira mai na liga ni tamata ca.” (Same 97:10) Vakasamataka mada na nona dau kauaitaka na matanitu o Isireli. Ni sa vakabulai ira oti na Isireli mai na Wasa Damudamu, sa ra qai lagata na Isireli vei Jiova: “E na nomuni loloma [se, “daudina,” ivakamacala e ra ni NW] ko ni sa tuberi ira yani na tamata ko ni a volia.” (Lako Yani 15:13) Io, e vakaraitaka o Jiova na nona lomani ira na nona tamata kei na nona dina vei ira ena nona vakabulai ira mai na Wasa Damudamu. Oya na vuna e kaya kina o Mosese vei ira na Isireli: “Sa sega ni lomani kemuni ko Jiova, se digitaki kemuni, e na vuku ni kemuni sa lewe levu, ka lewe lailai ga vei ira na matanitu kece: sa ka ga ni sa lomani kemuni ko Jiova, ka ni sa vakabauta tiko na vosa sa bubului kina ko koya vei ira na nomuni qase, sa kauti kemuni tani kina ko Jiova e na liga kaukauwa, ka sa vakabulai kemuni mai na vale ni veivakabobulataki, ka mai na liga i Fero na tui Ijipita.”—Vakarua 7:7, 8.\n16, 17. (a) Era vakaraitaka vakacava na Isireli na sega ni kauai, ia e vakaraitaka vakacava vei ira o Jiova na nona yalololoma? (b) Era vakaraitaka vakacava na Isireli ni sa “dredre me ra vakabulai,” ia e ka ni vuli vakacava oqo vei keda?\n16 Ia, na matanitu o Isireli a sega ni kauaitaka na yalololoma i Jiova. Nira vakabulai oti, ‘era se ivalavala ca tiko ga vei Jiova, nira vakacudrui Koya sa Cecere sara.’ (Same 78:17) Vakavicavata na nodra talaidredre voli, era biuti Jiova ra qai golevi ira na kalou lasu kei na ivalavala ni lotu butobuto, na ivalavala ni lotu e vakadukai ira wale ga, e sega ni kauta mai e dua na ka vinaka. Ia, e sega ga ni guilecava o Jiova nona veiyalayalati kei ira. Ia, a vakamasuti ira ga nona tamata o Jiova ena nona kaya ena gusu i Jeremaia: “Dou lesu mai, na Isireli sa dauvuki, . . . ka’u na qai sega ni vakatauca na noqu cudru vei kemudou: ni’u sa yalololoma.” (Jeremaia 3:12) Ia, me vaka eda raica ena Wase 25, e levu na Isireli era a sega ni kauai vakalailai. Na kena veibasai ga nira “vakalialiai ira nai talatala ni Kalou, ka beca na nona vosa, ka vakacacani ira na nona parofita.” Ia, e qai tini i vei? Qai tini ga ni “sa tubu kina na cudru i Jiova vei ira na nona tamata, ka sa dredre me ra vakabulai.”—2 Veigauna 36:15, 16.\n17 Na cava eda vulica e ke? E Kalou daudina o Jiova, ia e kilai ira ga e ganiti ira na nona dina, e sega tale ga ni rawa ni vakacalai. E ‘levu na yalovinaka’ i Jiova, qai dau yalololoma ni raica ni tiko na vuna me yalololoma kina. Ia, vakacava ke vakaraitaka e dua na tamata cakacala ni sa tamata lolovira sara ga? Ena ituvaki vaka oqo, sa na dei ga o Jiova ena nona ivakatagedegede, ena tauca tale ga na itotogi e veiganiti. Me vaka ga a tukuni vei Mosese, ena “cudruvaka na nodra caka ca” o Jiova.—Lako Yani 34:6, 7.\n18, 19. (a) Na cava eda kaya kina ni nona totogitaki ira na daucaka ca o Jiova e ivakaraitaki ni nona daudina? (b) E so na tamata i Jiova era yalodina tiko ga e dina nira vakacacani me yacova nodra mate, ia ena vakaraitaka vakacava o Jiova ni dina tiko ga vei ira?\n18 E vakaraitaka tale ga na nona dina na Kalou ena nona totogitaki ira na tamata ivalavala ca torosobu. Ena sala cava? Dua na tikina eda raica ena ivola na Vakatakila ena ivakaro a tauca o Jiova vei iratou e vitu na agilosi: “Dou lako, ka sovaraka yani na bilo e vitu ni cudru ni Kalou ki vuravura.” Ni sa sova na ikatolu ni agilosi na nona bilo “ki na veiuciwai kei na veivurevure-ni-wai,” a ra sa vuki kina me dra. Sa qai kaya na agilosi vei Jiova: “Oi kemuni na yalododonu [se, “daudina,” NW], o ni sa bula edaidai, o ni a bula eliu, o ni sa yalosavasava, ni kemuni sa lewa vakaoqo. Ni ra sa vakadavea na dra ni tamata yalosavasava kei na dra ni parofita ko ira oqo, ko ni sa qai solia vei ira na dra me ra gunuva; sa dodonu me vakakina vei ira.”—Vakatakila 16:1-6.\nEna dina tu ga o Jiova ena nona vosa ni na nanumi ira era yalodina me yacova nodra mate\n19 Dikeva ni gauna e vakasavuya tiko kina na agilosi oqo na itukutuku ni vakatauitotogi, a qai vakatokai Jiova me ‘o kemuni na daudina.’ Ena vuku ni cava? Baleta ni nona vakarusai ira na daucaka ca e sa vakaraitaka kina nona dina vei ira nona tamata yalodina, ni levu vei ira oqo era vakararawataki me yacova sara nodra mate. Ia, e dina tale ga o Jiova ena nona nanumi ira tiko oqo. Sa vakanamata tu ni na raici ira tale na yalodina era sa takali, qai vakaraitaka na iVolatabu ni nona inaki me na vakaturi ira. (Jope 14:14, 15) Sa ra mate beka e so vei ira na itokani yalodina ni Kalou, ia e sega ga ni guilecavi ira o Jiova. Kena veibasai ga “ni ra sa bula kecega vei koya.” (Luke 20:37, 38) Nona nakita mada ga o Jiova me vakabulai ira tale e nanumi ira tu e vakaraitaka na nona dau dina.\nBernard Luimes (imawi) kei Wolfgang Kusserow (lomadonu) erau a vakamatei vei ira na Nazi\nMoses Nyamussua (imatau) e mate ni cokai koya e dua na ilawalawa vakapolitiki\nNa Loloma i Jiova e Rawa Kina Nida Vakabulai\n20. O cei o ira na “veibilo sa lomani”? E vakaraitaka vakacava vei ira o Jiova na nona dina?\n20 Dua na ka na nona dau dina o Jiova vei ira na nona tamata yalodina ena veigauna sa oti. Sa via vica na udolu na yabaki nona “sa vosota vakadede sara kina [o Jiova] na veibilo ena cudruvi sa vakarau tu me rusa.” Ena vuku ni cava? “Me vakatakila talega na kena levu ni nona vinaka ki na veibilo sa lomani, o koya sa vakarautaka eliu ko koya ki nai ukuuku.” (Roma 9:22, 23) O ira na “veibilo sa lomani” oqo era lumuti ena yalotabu mera lai veiliutaki vata kei Karisito ena Matanitu ni Kalou. (Maciu 19:28) Ena nona dolava na sala mera vakabulai kina na veibilo sa lomani oqo, e vakaraitaka kina o Jiova na nona dina tu ga vei Eparama ena nona a yalataka vua: “Ena kalougata talega na veimatanitu kecega e vuravura e na nomu kawa; ni ko a vakarorogo ki domoqu.”—Vakatekivu 22:18.\nE daudina o Jiova! Na veika gona era nuitaka tu na nona tamata yalodina ena yaco ga\n21. (a) E dina vakacava o Jiova ina ‘isoqosoqo levu,’ o ira era na bula sivia yani “na veivakararawataki levu”? (b) Na cava o na via cakava sara ga ena vuku ni dau dina i Jiova?\n21 E vakaraitaka tale ga o Jiova na nona dina ina ‘isoqosoqo levu’ e vakanamata tu me na bula sivia yani “na veivakararawataki levu,” me qai bula tawamudu ena parataisi e vuravura. (Vakatakila 7:9, 10, 14) E dina nira sucu vata mai kei na ivalavala ca na tamata i Jiova, ia e yalololoma vei ira o Jiova ena nona vakarautaka vei ira na inuinui ni bula tawamudu ena parataisi e vuravura. E vakayacora vakacava oqo? Ena vuku ni ivoli—na sala levu duadua e vakaraitaka kina o Jiova nona dina tu ga vei ira nona tamata. (Joni 3:16; Roma 5:8) Era taleitaka na dina i Jiova o ira era vinakata tu na ivalavala dodonu. (Jeremaia 31:3) Sega li ni o na via toro voleka vei Jiova ena vuku ni nona dau dina vei keda, kei na veika e se vo me vakaraitaka kina vei keda nona dina? E noda gagadre dina meda toro voleka vua na Kalou, ia meda dolea mada ga na nona loloma ena noda dina tiko ga vua.\n1 Samuela 24:1-22 Ena nona dokai Saula o Tevita, e vakaraitaka vakacava kina o koya na dina e dau vakamareqeta o Jiova?\nEsiteri 3:7-9; 4:6-14 E vakaraitaka vakacava o Esiteri na dina e dau kilai tani kina na Kalou, e dina ni ririkotaki sara mada ga kina na nona bula?\nSame 136:1-26 Na cava e vakaraitaka vei keda na Same oqo me baleta na yalololoma i Jiova kei na nona daudina?\nOpetaia 1-4, 10-16 Ni daudina o Jiova vei ira nona tamata, e uqeti koya vakacava oqo me kanakuitataki ira kina na kai Itomi ena vuku ni nodra sega ni dina?\niMeli iMeli ‘O kemuni ga na Kalou daudina’


O Reapi kei Rau na Yamata | iTalanoa Vakaivolatabu\nRAU sa mai leqa tu na tagane oqo. Ke rau sega ni lako erau na mate. Erau yamata ni Isireli. Ia na yalewa e vukei rau tiko oqori o Reapi. E tiko o koya ena dua na vale ena bai ni koro o Jeriko. Meda raica mada na vu ni nodrau leqa na tagane.\nEra sa vakarau takosova tu na Uciwai na Joritani na Isireli mera lako yani i Kenani. Ia ni se bera oya a talai rau mada e liu e rua na yamata o Josua: ‘Drau lai raica mai na vanua kei na koro o Jeriko.’\nNi rau yaco yani i Jeriko, rau lako sara ina vale i Reapi. Ia e dua a qai tukuna vua na tui Jeriko: ‘E rua na Isireli rau a lako mai ena bogi nikua me rau vakaraica na vanua.’ Ni rogoca na itukutuku oqo na tui a qai tala e so na tamata mera lai tukuna vei Reapi: ‘Kauti rau mai na tamata erau tiko oqori ena nomu vale!’ Ia a vunitaki rau o Reapi ena dela ni nona vale. Sa qai kaya: ‘Erau a lako dina mai e ke, ia au sega ga ni kilai rau. Erau lesu tale ni se qai buto mai na vanua, ni bera ni sogo na matamata ni koro. Ia, ke dou totolo dou na rawa ni toboki rau!’ Era sa qai cicimuri rau.\nNira sa vakanadaku ga, a lako totolo yani o Reapi vei rau na yamata qai kaya: ‘Au kila ni na solia vei kemuni o Jiova na vanua oqo. Keimami rogoca ni a wasea rua na Wasa Damudamu o koya ni oti nomuni biuti Ijipita mai, oni vakamatei rau tale ga o Tui Sioni kei Tui Oki. Au sa caka vinaka vei kemudrau, ia au kerekere mo drau caka vinaka tale ga vei au. Vakabulai iratou mada na tamaqu, tinaqu, ganequ, kei na taciqu.’\nRau vakadonuya na yamata, ia e vinakati vei Reapi me na cakava mada e liu e dua na ka. Erau kaya vua: ‘Taura na dali damudamu qo. Vesuka tiko ena nomu katubaleka. Kauti iratou tale ga mai na nomu vuvale. Ni keimami mai vakarusai Jeriko ena sega ni mate e dua e tiko ena nomu vale ni keimami raica na dali oqo ena nomu katubaleka.’ Ni rau sa lesu yani vei Josua na yamata, erau tukuna vua na ka kece a yaco.\nJosua 2:1-24; Iperiu 11:31.\nWilika na vuna e bula kina o Reapi kei na nona vuvale ni vakarusai o Jeriko.\niMeli iMeli Vunitaki Rau na Yamata o Reapi


ESA koto oqo e ra na i tukutuku ka a talanoataka ko Talatala Epeli Rokowaqa, e dua vei ira na turaga i taukei era a vuli mai Navuloa ena vuli lotu ni Lotu Wesele ka vola kina e dua na i vola me baleta na keda i tukutuku na kawa i taukei, oya na ?Tukutuku Makawa kei Viti?.\nNI ra A sa dui tiko noda qase mai Viti Levu ena veivanua au sa tukuna ena wase sa oti, ena veibuca oya, se vanua era vinakata na kena wai oya mai Bucawai, mai Kubuna Drekeniwai, Namalata, Verata, Nabukebuke, Nasautoka, Uluidrata, Rakiraki, ra sa veivosaki me caka mada na veibuli yaca ni tutu vakavanua, ra sa lomavata me caka mada na veibuli itutu vakavanua oqo mai na vanua o Tokaimalo, ena dua na buca oya sa qai yacana ena gauna ni veibuli o Nabukebuke (Yavu cecere).\nNira soqoni vata noda qase, o ira kece noda Vu na kai Viti, me caka na veibuli oqo mai na buca oya, a vakaoqo na kena lewa: Meda sa dui buli yavu mada ni noda Vale ni Buli.\nO koya e cecere nona yavu ni buli, me sa vakabau nona kawa, me kawa ni turaga dau buli, mai vei ira na qali Cavakilagi kei na qali Kamami.\nNa ka e vakakina oqo nodra lewa; ni sa levu sara ena gauna oya na turaga, ia ka sa dui turaga ga vakai ira, ka vakamataqali nodra veilakoyaki voli e lomai Viti Levu ka sega so kina ni vinaka, se dei nodrai tikotiko.\nKoya era sa qai nanuma kina me sa caka mada na veibuli i tutu vakavanua; de vinaka mera sa tiko va kawa, ka vakayavusa vanua ena nodra dui tikotiko, me rawa kina nodra veirogoci vakavanua; ena nodra tiko vakavanua matanitu vata emuri.\nIa ni sa tekivu nodra dui buli yavu cecere ni nodra buli, ka sa veimama nodra buli yavu tiko; ka sa tubu tiko mai na veiqati ni lomadra kei na veibataka, se o cei me turaga.\nEso era kaya me kua ni vakabau na yavu ni vale cecere, me vakabau ga na kawa ni ulumatua o Buatavatava.\nEso era kaya, me vakabau ga na lewa sa tau oti, koya e cecere nona yavu ni vale se bure, me sa turaga; ke vakabau na kawa i Buatavatava, sa na ca o Viti, ni sa rui turaga malumalumu ka sega ni lewa vinaka.\nSa mani cavuti ga me buli vakaseni vau (ni daumalai) A nona kawa sa tiko mai Bua nikua.\nSai koya sa qai mani wase rua kina na itutu liu sa dau buli e Viti ena itutu vakavanua: 1. Na Ratu. 2. Na Tui.\nIa ni ra sa buli yavu tiko, sa qai cecere duadua na yavu ni buli nei Kubunavanua; O koya sa qai mani yacana tale kina o Komai Nayavucecere.\nO koya sa tiko mai Kubuna i Vanua eliu ka tiko mai Navatanitawake emuri.\nKa sa qai yacana kina o Ratu Cagawalu ni sa mate, ia o Robulaikalou na tacina kei Rokoratu na luvei tuakana.\nSa vakabau talega me yaca ni nona yavu cere o Nabukebuke ni rau sa gumatua ena buli yavu cere.\nKoya nona kawa sa tiko mai Namosi kei Levuka mai Ovalau. (Kai Nabukebuke) Kei Burekorewa mai Uluda (yavu rewa), kai Rewa.\nO koya sa qai tekivu kina ena gauna oqo mai vei ira na Qali Cavakilagi, me cavuti na yaca i koya sa buli ?Me Tui,? ka yaca i koya sa vakarautaki me Tui; ?Na Komai.? (O koya sa ulumatua me Tui; o koya na tacina se luvena sa ulumatua me Komai).\nIa na ka oqo, sa ka ni marau vei keda nikua ni sega ni guileca se lutu yani vakadua nodai tovo vakavanua oqo me yali yani.\nIa eda sa marau ni sa dei tu na itovo oqo, mai na yasana o Cakaudrove. ena koro turaga o Somosomo, ?o koya sa buli, sa cavuti me Tui Cakau; o koya sa vakarautaki mei sosomi, sa cavuti me Komai Nakorovou.?\nSe Komai Lomanikoro, (Korovou). na itovo vakavanua oqo sa ka talei sara, ka sa tautauvata Vakaperitania. O koya sa buli sa yacana na King (Tui).\nO koya sa vakarautaki mei sosomi ni Tui (King) ni sa mate se leqa ena dua na ka na Tui; sa yacana na Prince of Wales, (Komai Loma ni Korovou). Sai koya ga sa daucavuti tiko mai Cakaudrove me Komai na Korovou.\nIa na nodra veibataka noda qase ena gauna o ya, na kawa me sa daubuli me Ratu, se Tui, sai koya ga, sa mani yaco kina nodra veisei; ni ra sa tu cake e dua na mataqali mai na kawa i Tuiwai, sa yacadra nikua na Matasau, ka sa yacadra ena gauna oya e dua na kenai wase; ?Na Tuvora? (ni ra tu cake me vorata na lewa) na iwase ka dua, sa yacadra ?Na Tutudravo, se Dravodri? (o ira sa vakasisia na yavu ni veibuli, ka vakama na kena vale).\nNa kawa ni Tuvera sa tiko mai Namosi, na Dravodri sa tiko mai Dravo, Tailevu.\nSai ira na kawa oqo, era sa vorata vakaukauwa na lewa; ni ra cata me buli e dua na turaga malumalumu ka lewa ca, de ca kina o Viti.\nKa rau lewa sara, me sa buli ga na kawa i Kubunavanua me Tui.\nO koya ga, sa mani dau nodrai tavi kina, na mataqali Matasau, se Masau, ena gauna mai i muri oqo, na digia se lewa na turaga me sa buli me Tui se Ratu.\nIa sa na qai macala emuri, o ira kece na itutu vakavanua sa nodrai tavi na veibuli.\nIa ni sa tawase noda qase, mera dui lako; era sa lako vakawa vata ga, o ira na lomavata, ka vosa vata, sa dua na ilakolako.\nIa, na nodra dui lako oqo, era sa dui lesu tale i na nodra dui yavutu era tiko kina eliu, ni sa lala mai o Nakauvadra ena ivalu sa tukuni oti.\n1. O ira na kawa i Kubunavanua. Era sa lesu tale i na yavutu o Kubuna i Vanua ena vanua o Bau; mai Wainibuka.\nO ira ka vakatawa na vanua vaka mai Naveibulibuli, Navutu, Nakorovou, Vuna, Lomanivanua, Uluinavula, Nubulevu, Daviko, Nacobua ena ului Waidalice, Nawaiqea, Namoa, Navesi, Delai Tokaimalo II.\nO ira kece oqo, era tiko ena Wainibuka ka yaco i Bucawai ena ului Waibula.\nSa tiko kina o Nawakura mai Drevekai, Uluitova i vanua, Taunovo, Nasuku, Namedamu, Nakorokau, Vatunitu, Naloka, Korolevu, Tovaiwai, Delairalagi, Uluidrata, Navukivakawalu, Nakurukuru, Vaturua.\nEmuri era sa qai cavu i baravi na kawa ni Tui.\nKa so vei ira sa cavuti me Sau. O ira kece oqo na vanua sa tawa eliu.\nO ira na kawa i Kubunavanua era sa kawa ni Tui eso, ka Vunivalu eso.\nO ira na kawa i Rokovunisei kei Natokaibawa. Era sa kawa ni Tui eso, ka kawa ni Sau eso, ka Sauturaga eso, era qai tawase emuri.\n2. O ira na kawa i Lutunasobasoba.\nEra sa lesu tale ina nodra yavutu o Verata. Era sa vakatawa na veivanua ena baravi o Verata, na nodra vanua.\nO ira na kawa oqo ena gauna emuri, era sa kawa ni Ratu tikoga eso, ka sa kawa vaka Tui eso, ka Vunivalu eso, ka sa Komai eso.


E Dodonu Meda Sarava na Vidio No Blood—Medicine Meets the Challenge — Watchtower LAIBRI ENA INTERNET\nkm 12/02 t. 5\nE Dodonu Meda Sarava na Vidio No Blood—Medicine Meets the Challenge\nMe Yaga Nomu Raica na Vidio No Blood—Medicine Meets the Challenge\nNa Veiqaravi Vakavuniwai Vinaka Duadua\nO Kila na Veiqaravi Vakavuniwai me Caka Vei Iko?\nNoda Cakacaka Vakaitalatala—2011\nNa cava soti o sa bau kila toka me baleta na mataqali veiqaravi vakavuniwai e sega ni vakayagataki kina na dra? O sa kila tiko e so na ka e rawa ni vakayagataki me isosomi ni dra, kei na sala era cakacaka kina? Sarava mada na vidio, qai sauma na veitaro e koto e ra mo veidutaitaka se vakacava na levu ni ka o sa bau kila toka.—Me nanumi: Era kerei na itubutubu mera lewa vinaka na nodra sarava na luvedra lalai na vidio, ni laurai vakalalai tale ga kina na veisele.\n(1) Na cava na vuna levu era sega ni tauri dra kina na iVakadinadina i Jiova, e kune e vei na vakatatabu oqo ena iVolatabu? (2) Na cava eda gadreva me baleta na veiqaravi vakavuniwai? (3) Na dodonu cava e tu vua e dua e tauvimate? (4) Na cava e vakatulewa yaga kina qai ka vakayalomatua ke o cata na tauri dra? (5) Ke yali vakalevu vua e dua na dra, na cava na rua na ka bibi mera kauai taumada kina na vuniwai? (6) Na cava e so na leqa e rawa ni yaco ke tauri na dra? (7) Na cava soti e so na iyaya ni veisele sa tu e rawa ni vakayagataka o dauniveisele me vakalailaitaka na vakayali ni dra ena nona veisele? (8) Na cava mo kila taumada me baleta na veika e rawa ni vakayagataki me isosomi ni dra? (9) E rawa beka ni caka na veisele lelevu me kua ni vakayagataki kina na dra? (10) Na cava era tu vakarau mera cakava vei ira na iVakadinadina i Jiova e dua na iwiliwili levu ni vuniwai? Ni toso na gauna, na cava e nanumi ni na sega tale ni qai vakayagataki ena veiqaravi vakavuniwai vei ira na tauvimate?\nSega ni vakatitiqataki ni na vinaka ke da sarava vata na vidio oqo na No Blood kei ira na vuli iVolatabu, ira e sega ni tiko ena dina na kedra ikasa, ira na wekada, itokani vakacakacaka, qasenivuli kei ira eda vuli vata era na rairai taroga na noda vakabauta me baleta na dra. Ia na noda vakayagataka se sega e dua vei ira na isosomi ni dra e vakaraitaki ena vidio ena vakatau sara ga vei keda yadua, ni oti na noda vakalewa vakavinaka da qai vakatulewa kina me lako vata kei na noda lewaeloma.—Yalovinaka, raica na “Taro na Dauwiliwili” ni itabataba ni Vale ni Vakatawa, 15 June kei na 15 Okotova, 2000.